Source: http://slideflix.net/doc/2890846/yritystoiminnasta-luopumisen-vaihtoehdot-%E2%80%93-case-vihersisu..
Timestamp: 2018-10-20 20:32:32+00:00
Document Index: 12136216

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko\n', 'kko\n', 'kko ', 'kko ', 'kko ', 'kko ', 'kko ']

YRITYSTOIMINNASTA LUOPUMISEN VAIHTOEHDOT – case Vihersisustus L&L Åback Oy
Download YRITYSTOIMINNASTA LUOPUMISEN VAIHTOEHDOT – case Vihersisustus L&L Åback Oy
LUOPUMISEN VAIHTOEHDOT
– case Vihersisustus L&L Åback Oy
TURUN AMK:N OPINNÄYTETYÖ | Annika Jokinen
2015 | 67
Ohjaaja Kaisa Sorsa
YRITYSTOIMINNASTA LUOPUMISEN
Suomalaisten yrittäjien keski-ikä on noussut siten, että vuosien 1990–2010 aikana yli 55vuotiaiden osuus on noussut 13 prosenttiyksikköä. Yritystoiminnasta luopumisen tukemisella
voidaan tuottaa hyötyjä niin yrittäjille kuin myös kansantaloudelle. Tässä opinnäytetyössä on
tutustuttu erilaisiin luopumisvaihtoehtoihin ja toteutettu case-yritykselle työkalu eri vaihtoehtojen
pohdintaan.
Yritystoiminnasta voi luopua yrityskaupalla, joka voidaan toteuttaa useilla eri tavoilla. Kaupan
kohteena voi olla yrityksen liiketoiminta, yhtiön osakkeet tai yhtiöosuus. Ostajana voi olla
esimerkiksi kilpailija, sijoittaja, omaa toimintaansa laajentava, toisen toimialan toimija tai
henkilökunta. Henkilökunnan yritysosto eli employee buy out on esimerkki buy out –menettelystä,
jossa ulkopuolisella pääomalla rahoitettu erillisyhtiö ostaa kohdeyhtiön osakekannan.
Yrityskaupan lisäksi liiketoiminnasta voi luopua lahjoituksen muodossa, esimerkiksi
sukupolvenvaihdoksen avulla. Likvidointitilanteessa yrityksen toiminta ajetaan alas ja yritys
loppuu selvitystilamenettelyn kautta.
Yrityksen aineellisen ja aineettoman arvon määrittäminen on merkittävä osa
yrityskauppamenettelyä ja sillä on myös merkitystä lahjoitus- tai likvidointitilanteessa.
Yrityskaupan yhteydessä on erotettava toisistaan yrityksen arvo ja hinta, jotka voivat erota
toisistaan määrällisesti hyvinkin paljon. Listaamattoman yrityksen arvon määritykseen on luotu
useita eri malleja, joista esittelen tarkemmin neljä yleisintä. Yrityksen taloudellista tilaa voidaan
myös kuvata erilaisilla tunnusluvuilla. Aineettoman pääoman arvonmääritys on haastavampaan,
mutta sitä varten on myös kehitetty erilaisia malleja.
Case-yritykselle on tehty tilinpäätökseen perustuvan taloudellisen analyysi ja muodostettu
yrittäjien arvokartoitukseen antamien vastausten pohjalta SWOT-analyysiä käyttäen työkalu, jota
he voivat hyödyntää päätöksenteon tukena luopumistilanteessa. Käytetty menetelmä on pyritty
esittämään siten, että sitä voitaisiin soveltaa myös muissa vastaavissa tilanteissa.
Yrityskaupat, omistajanvaihdos, sukupolvenvaihdos, arvonmääritys, hiljainen tieto, aineeton
Business Administration | Entrepreneurship and Business Competence
Instructor Kaisa Sorsa
ENTREPRENEURSHIP ABANDONMENT OPTIONS
The average age of the Finnish entrepreneurs has shifted so that during the years 1990-2010 the
percentage of over 55-year-old entrepreneurs has risen by 13 percentage points. Support for the
waiver of entrepreneurship can produce benefits for both entrepreneurs as well as for the national
economy. This thesis explores the variety of waiver options and aims to create a tool for the case
company to be used when comparing the various options.
Entrepreneurship can be waived by an acquisition which can be done in several different ways.
The acquisition target may be a company's business operations, the company's shares or a stake
in the company. The buyer may be for example a competitor, an investor, a company expanding
its own operations, the existing management or staff. Employee buy-out is an example of a buyout procedure which is financed with outside capital SPV to buy the target company's share
capital. In addition, the abandonment can be done in the form of a donation, for example as a
generational change. By liquidation the company's operations are run down and run out of the
company through the liquidation process.
The determination of the tangible and intangible value of the company is a significant part of the
acquisition procedure. It also has importance in case of donation or liquidation. The acquisition
value and the price of the company must be separated from each other, they may differ very
much. For the determination of the value of an unlisted company, a number of different models
have been created of which I introduce the four most common in more detail. The company's
financial condition can also be described by various indicators. Intellectual capital valuation is
challenging, but there is also a variety of models developed for it.
An economic analysis has been made for the case company based on the financial statements
and value mapping answers. The SWOT analysis has been used to create a tool that
entrepreneurs can use to support decision-making. The method has been tried to present in such
a way that it could also be applied in other similar situations.
Mergers and acquisitions, change of ownership, generational change, valuation, tacit knowledge,
1.1 Ikääntyvä yrittäjyys
2 YRITYSTOIMINNASTA LUOPUMISEN VAIHTOEHDOT
2.1 Valtakunnallinen omistajanvaihdosbarometri 2012
2.2 Omistajanvaihdoksen vaiheet
2.3 Yrityskauppa
2.3.1 Myynti ulkopuoliselle ostajalle tai yritykselle
2.3.2 Erilaiset yrityskauppajaottelut
2.3.3 Osakkeiden luovutus ja lunastussopimukset
2.3.4 Henkilöstöosto eli employee buy out ja management buy out
2.4 Muut vaihtoehdot
2.4.1 Likvidointi eli yrityksen lopettaminen
2.4.2 Lahja, lahjanluonteinen kauppa ja sukupolvenvaihdos
3 LISTAAMATTOMAN YRITYKSEN ARVONMÄÄRITYS
3.1 Arvo ja hinta
3.2 Analyysit ja tunnusluvut
3.3 Arvonmääritysmallit
3.4 Aineeton pääoma
3.4.1 Hiljainen tieto
3.4.2 Immateriaaliarvo
3.4.3 Pehmoanalyysit
4 TULOKSET JA POHDINTA
4.1 Case-yritys
4.1.1 Toimialan esittely
4.1.2 Yrityksen esittely
4.2 Analyysit ja arvonmääritys
4.2.1 Toimiala-analyysi
4.2.2 Yhtiötason analyysi
4.3 Arvokartoitus
4.4 Tulosten käsittely
4.5 Vaihtoehtojen pohdinta
4.5.1 Henkilöstöosto
4.5.2 Myynti ulkopuoliselle ostajalle
4.5.3 Likvidointi
4.6 Valintatyökalu
4.6.1 Relevanssipuu
4.6.2 Vaihtoehtojen SWOT-analyysi
4.6.3 Matriisi
Virhe. Kirjanmerkkiä ei ole määritetty.
Liite 1. Kartoituslomake
Liite 2. Vastaukset
Kuvio 1 Yrityksen tulevaisuuden vaihtoehdot
Kuvio 2 Hinnan muodostuminen
Kuvio 3 Yrityksen arvonmääritysprosessi
Kuvio 4 Hiljaisen tiedon ja oppimisen malli
Kuvio 5 Vihreän hyvinvoinnin esimerkkikonsepteja ja niiden kysyntäpotentiaali
Kuvio 6 Luovalla alalla toimivien yritysten toimipaikkojen, liikevaihdon ja
henkilöstön kehitys vuosina 2007-2011
Kuvio 7 Case-yrityksen arvoajurit
Kuvio 8 Yritystoiminnasta luopumisen vaihtoehdot
Kuva 1 Arvomatriisin toteutus Excel-työkaluna
Taulukko 1 Vastaajayritysten perhetausta
Taulukko 2 Yrityksen talouden tunnusluvut
Taulukko 3 Case-yrityksen oikaistu tilinpäätös 2013
Taulukko 4 Case-yrityksen talouden tunnusluvut 31.12.2013
Taulukko 5 Merkittävimpien väittämien kartoitus
Taulukko 6 Kartoituslomakkeen osassa 1 väittämät ja niihin liittyvät
luopumisprosessin osiot.
Taulukko 7 SWOT: Henkilöstöosto
Taulukko 8 SWOT: Ulkopuolinen ostaja
Taulukko 9 SWOT: Likvidointi
Taulukko 10 SWOT: Yhteenveto pääteemoista
Tämän työn tarkoitus on tutkia suomalaisten pk-yritysten yritystoiminnasta luopumismahdollisuuksia. Teen opinnäytetyöni toimeksiantona yritykselle, jossa omistajanvaihdos on eläköitymisen vuoksi ajankohtaista muutaman seuraavan vuoden aikana. Tutkin suomalaisten omistajanvaihdosmuotoja ja niiden lisäksi pohdin myös muita liiketoiminnasta luopumisen vaihtoehtoja. Case-yrityksessäni on
muutama erityispiirre, joita käsittelen myös osana omistajanvaihdosprosessia.
Yrityksen toimiala on hyvin pieni palveluala, joten yrityksen arvon määrittäminen
on haasteellista. Alan koulutusta tai ammattilaisia on Suomessa hyvin vähän,
siksi mielestäni on tärkeää myös tutkia eri vaihtoehtoja hiljaisen tiedon näkökulmasta.
Työn alussa perehdyn suomalaisiin omistajanvaihdos- ja liiketoiminnasta luopumisen tilastoihin. Aiheesta on olemassa ajankohtaista ja kattavaa tutkimustietoa,
jota käyn läpi erityisesti case-yritykseen soveltuvin osin. Case-yrityksen erityispiirteiden vuoksi perehdyn tarkemmin aineettoman omaisuuden arvonmääritykseen ja hiljaisen tiedon välittymisen teoriaan. Tutkimustulosten ja raporttien pohjalta muodostan kyselylomakkeen, jonka avulla kartoitan case-yrityksen omistajien omia mielipiteitä ja näkemyksiä. Kyselyn tulosten pohjalta valitsen merkittävimmät liiketoiminnasta luopumisen vaihtoehdot ja perehdyn niihin tarkemmin
case-yrityksen näkökulmasta. Tässä pohdinnassa käytän aineettoman arvonmäärityksen ja hiljaisen tiedon teorioita ja käsittelen vaihtoehtoja myös niiden näkökulmasta. Lopputuloksena muodostan vertailumatriisin, jota omistaja-yrittäjät
voivat käyttää harkitessaan erilaisia jatkamisvaihtoehtoja.
Suomalaisten yritysten lukumäärä on ollut nousussa lähes joka vuosi vuodesta
1994. Määrällisesti mikroyritykset ovat merkittävin osa suomalaisia yrityksiä.
Vuonna 2012 suomalaisista yrityksistä 93,4 % oli 1-9 henkilön kokoisia mikroyri-
tyksiä. Ne työllistivät neljäsosan suomalaisten yritysten työvoimasta. Merkittävimmät työllistäjiä ovat vuosina olleen pk-yritykset ja alle 50 henkilön yritykset. Niiden
henkilöstömäärä on tuona aikana lisääntynyt 180 746 henkilöä. Samalla ajanjaksolla suuryritykset ovat kasvattaneet henkilöstöään 7164 henkilöllä ja yli 1000
henkeä työllistävien yritysten työllistämä henkilömäärä on supistunut. Liikevaihdosta 53 % koostui keskisuurten (19 %), pienten (17 %) ja mikrokokoisten (17 %)
yritysten liikevaihdoista. (Suomen Yrittäjät 2013.) PK-yritysten ja mikroyritysten
osuutta voidaan täten pitää merkittävänä osana Suomen taloutta ja niiden työllistämisvaikutukset ovat viime vuosina kasvaneet.
Yrittäjien määrä on 2000-luvulla lisääntynyt. Yhdeksi kasvun osatekijäksi tutkija
Noora Järnefelt toteaa Tilastokeskuksen Hyvinvointikatsauksen 4/2011 artikkelissaan 55-75 -vuotiaiden yrittäjien määrän voimakkaan kasvun. Tätä ikäryhmää
Järnefelt kutsuu ikääntyviksi yrittäjiksi. Ikääntyneiden (55-74 -vuotiaiden) osuus
yrittäjissä on kasvanut vuoden 1990 20 %:sta vuonna 2010 mitattuun 33 %:iin.
Samalla aikavälillä ikääntyneiden osuus palkansaajista on kasvanut kymmenellä
prosenttiyksiköllä 8 %:sta 18 %:in. Ikääntyneiden yrittäjien määrään ei ole vaikuttanut pelkkä väestön ikärakenteen muutos. Pääosalla ikääntyneistä yrittäjistä on
takana pitkä ura yrittäjänä, mutta osin lisäys johtuu myös 2000-luvulla tapahtuneesta yrittäjyyden yleistymisestä 55-74 -vuotiaiden joukossa. Tässä ikäluokassa
yrittäjien on noussut 3 prosenttiyksikköä viidestä noin kahdeksaan prosenttiin.
Muissa ikäluokissa yrittäjien osuus on pysynyt tasaisena. (Järnefelt 2011.)
Opinnäytetyöni on luonteeltaan tapaustutkimus, koska keskittyy yhden tietyn tapauksen tarkempaan analysointiin. Tutkimukseni on laadullinen tutkimus, koska
pyrin aluksi ymmärtämään kohdeyrityksen toimintaa ja sen nykytilannetta. Toimintatutkimukselle on tyypillistä, että siinä tutkimusaineistona toimivat erilaiset
dokumentit, haastattelut ja havainnot. Työni pyrkii syvälliseen ja kokonaisvaltaiseen kuvaukseen case-yrityksestä. Toimintatutkimuksen erottaa tapaustutkimuksesta niin sanottu interventio eli toimintasuositusten käyttöönotto. Case-yritykseni
tilanteesta johtuen tulosten käyttöönotto ei ole osana tätä raporttia, koska niitä
tullaan hyödyntämään vasta muutaman vuoden kuluessa. (Kananen 2012, 3438.) Raporttini lopputuloksena on toimintasuositus ja käytännön työkalu muutosta
Tutkimuksen tarkoituksena on auttaa yrittäjiä hahmottamaan yrityksensä tulevaisuuden vaihtoehtoja. Tähän käytän relevanssipuuta ja SWOT-analyysiä. Relevanssipuuta ja SWOT-analyysiä käytän muuntaen niitä omaan työhöni ja tutkimuskohteen laajuuteen sopivaksi. Työni tarkoituksena on arvioida lähitulevaisuutta hyvin pienellä ja rajatulla kohderyhmällä. Tarkoitukseni on saada aikaan
jossain määrin mitattavissa ja vertailtavissa oleva tulos eri tulevaisuusvaihtoehtojen välillä. Valitsemistani menetelmistä SWOT-menetelmä ja relevanssipuu toimivat parhaiten päätöksenteon tukijoina.
Relevanssipuun lähtökohtana on yleisen kuvauksen tarkentuminen yksityiskohtaisiksi ”oksiksi”. Tässä analyysimenetelmässä edetään tavoitteiden perusteella
päätavoitteeseen alatavoitteiden ja keinojen avulla. Menetelmä on hyvin hierarkkinen ja soveltuu esimerkiksi ongelmanratkaisuun, tavoiteasetteluun tai prosessien hahmottamiseen. Omasta mielestäni relevanssipuu-menetelmä on hyvin lähellä itselleni tuttua, ohjelmistosuunnittelussa käytettävää prosessikaaviota. (Majavesi 2010, 8.)
Kolmen tai neljän päävaihtoehdon tarkemmassa tarkastelussa olen suunnitellut
hyödyntäväni relevanssipuu-menetelmää. Kustakin vaihtoehdosta muodostettu
relevanssipuu toimii runkona vaihtoehdon tarkempaa tarkastelua varten. Puussa
esiintyvät alatavoitteet ja keinot muodostavat minulle tutkijana tarkemmat tutkimuskohteet. Esimerkiksi Yrityksen myynnin -relevanssipuussa sijaitsee todennäköisesti Yrityksen arvonmääritys –alatavoite, josta voin suoraan johtaa yhden tarkempaa tarkastelua vaativan aihealueen. Lopullisessa työssä relevanssipuulla
kuvataan kunkin vaihtoehdon toteuttamista ja sen vaatimia toimenpiteitä ja resursseja. Sitä hyödynnetään lähinnä itse prosessien vertailuun, ei vaikutusten
Relevanssipuu soveltuu hyvin opinnäytetyöhöni, koska sitä käytetään yleisesti
tietyn tavoitteen ja sen saavuttamisen polkujen hahmottamiseen. Tätä menetelmää pystyn hyödyntämään kahdessakin eri kohdassa, kahdesta eri näkökulmasta. Raportoitava relevanssipuu-malli saadaan kolmesta päävaihtoehdosta.
Käytän relevanssipuuta päävaihtoehtojen prosessien kuvaamiseen. Puumallin
avulla pyrin esittämään yrittäjille jokaiselle vaihtoehdolle tyypilliset keinot siten,
että mallia voidaan hyödyntää myös valitun vaihtoehdon toteuttamisessa. Tätä
menetelmää pidän erittäin sopivana työhöni, koska se perustuu ongelman rajalliseen käsittelyyn ja pyrkii ongelman ratkaisemiseen laajan yleistyksin sijaan. Menetelmän lopputuloksena saatu puumalli on myös hyvin havainnollistava ja selkeä.
SWOT-analyysi on erityisesti strategisessa suunnittelussa käytettävä, tunnettu
arviointimenetelmä. Sen avulla yritys pystyy hahmottamaan nykytilaansa, mutta
se on hyödyllinen myös yksittäisten muutosten tai ideoiden vaikutusten arvioinnissa. Tässä menetelmässä käytetään nelikenttää, johon kirjataan analyysin kohteesta vahvuudet (strengths), heikkoudet (weaknesses), mahdollisuudet (objectives) ja uhat (threats). Näistä vahvuudet ja heikkoudet ovat tutkittavan kohteen
sisäisiä ominaisuuksia, mahdollisuudet ja uhat ovat ulkoisia tekijöitä. Usein analyysi tehdään uniikista tilanteesta tai sen kohteena on tietty organisaatio, myös
sen tulokset ovat hyvin tapauskohtaiset, eikä niiden perusteella pystytä tekemään
laajoja yleistyksiä. (Majavesi 2010, 2-3.)
SWOT-analyysi voidaan nähdä strategisen suunnittelun kannalta myös siten, että
heikkous on todeksi muuttunut uhka ja vahvuus on todeksi muuttunut mahdollisuus. Ennakoivalla toiminnalla ja tilanteeseen reagoimalla voidaan heikkous
muuttaa vahvuudeksi ja uhkatekijä muuttaa mahdollisuudeksi. Heikkous on realisoitunut uhka, jonka kehittäminen vahvuudeksi vaatii välittömiä toimia. Uhkatekijän kehittäminen mahdollisuudeksi voidaan tehdä ennakoivasti, koska kyseessä on vielä toteutumaton heikkous. Mahdollisuus realisoituu vahvuutena,
siksi se on tavoiteltava tila. SWOT toimii siten hyvänä pohjana keskustelulle ja
strategiselle suunnittelulle. Analyysi voi toimia perustana strategiselle toimintasuunnitelmalle. (Kesti 2010, 111-113.)
Opinnäytetyöni lopputuloksena muodostuu niin sanottu valintamatriisi, jonka
avulla päävaihtoehdoista pystytään tuottamaan numeraalinen vertailu. Valintamatriisi perustuu SWOT-analyysiin, johon on lisätty muutamia, aiemmin kerättyjä
painotuksia. Valintamatriisin avulla yrittäjä voi pisteyttää eri vaihtoehdot omia arvojansa painottaen ja lopputuloksena saadaan karkea pisteytys eri vaihtoehdoille. Kutakin vaihtoehtoa tutkin SWOT-nelikentän avulla siten, että vahvuudet
ja mahdollisuudet pisteytetään positiivisilla arvoilla, heikkoudet ja uhkat negatiivisilla arvoilla. Nelikenttään sijoitan tämän lisäksi painotuksia, joilla tärkeän arvon
tai ominaisuuden positiivista tai negatiivista arvoa suurennetaan verrattuna muihin. Pyrin tekemään valintamatriisista helppokäyttöisen esimerkiksi Excel-taulukon muodossa.
Valitsin SWOT-analyysin valintamatriisin työkaluksi, koska se on itselleni hyvin
tuttu ja pidän sitä myös tähän sopivana. Se on riittävän yksinkertainen, mutta
mahdollistaa hyvin yksityiskohtaisen ja tarkan analysoinnin. Sen lopputulos on
mahdollista muuntaa kvantitatiiviseksi ja siten mahdollistaa eri vaihtoehtojen vertailu järjestelmällisesti. SWOT-menetelmää käytetään usein erilaisten vaihtoehtojen vaikutusten arviointiin. Se sopii hyvin lyhyen aikavälin tulevaisuuden arviointiin, koska se hyvin yksityiskohtainen ja sen kohde voidaan tarkkaan rajata ja
SWOT-menetelmän haasteeksi voi oman työni osalta nousta tulevaisuuden ja
nykyhetken erottaminen. Eläkkeelle jääminen on yksi ihmisen elämän isoista
muutoksista ja on luonteeltaan usein melko nopea muutos. Siihen liittyy paljon
tunteita ja on kokemuksena hyvin henkilökohtainen. SWOT-analyysi pyritään
opinnäytetyössäni toteuttamaan eläkkeelle jäämisen hetken ja sen jälkeisen
ajankohdan perusteella. On varmasti vaikeaa varmistaa nykyhetken ja nykytilanteen vaikutusta SWOT-analyysin tuloksiin.
Manner-Suomen ESR-ohjelman osana toteutettiin vuonna 2012 omistajanvaihdosbarometri jota varten kerättiin ainestoa 2843:lta yli 55-vuotiaalta Suomen Yrittäjien jäseneltä. Tutkimus käsitteli kattavasti yli 55-vuotiaiden yrittäjien näkemyksiä liiketoimintansa tulevaisuudesta. Opinnäytetyöni tarkoituksena on esitellä
yleisimmät vaihtoehdot liiketoiminnan jatkamisesta case-yrityksen omistajille ja
tehdä käytännön työkalu päätöksenteon tueksi. Tätä varten käytän omistajanvaihdosbarometrin tuloksia pohjana opinnäytteessäni tekemilleni aihevalinnoille.
Valtakunnallisen omistajanvaihdosbarometrin vastaajista 37,5 % oli yhden henkilön yrityksiä, 33 % vastaajista työllisti 2-4 työntekijää ja yli 5 työntekijää työllistävien osuus oli 29,5 %. Vastaajista suurimmalla osalla (60 %) oli yhtiömuotona
osakeyhtiö. (Katajavirta ym. 2012.)
Taulukko 1 Vastaajayritysten perhetausta (Katajavirta ym. 2012).
Case-yritykseni on kaksi työntekijää työllistävä osakeyhtiö, joten siltä osin se
muistuttaa hyvin barometriin vastanneita yrityksiä. Omistajanvaihdosbarometriin
vastanneiden yrittäjien taustatietoja on koottu Yrityksen perheyritystausta on hyvin barometrin enemmistön mukainen. Yritys on perheyritys, jossa ei ole aiempaa
sukupolvenvaihdoskokemusta ja toimitusjohtaja on omistajaperheen jäsen. Myös
yrittäjyysvuosien, koulutustaustan ja iän osalta case-yrityksen omistajien ominaisuudet sijoittuvat barometrin vastaajien enemmistöön.
Kuvio 1 Yrityksen tulevaisuuden vaihtoehdot (Katajavirta ym. 2012).
Omistajanvaihdosbarometrin vastaajat pitivät liiketoiminnasta luopumisen tapahtuvan todennäköisimmin yrityksen myymisen myötä. Toiseksi todennäköisempänä pidettiin liiketoiminnan lopettamista. Muina vaihtoehtoina pidettiin liiketoiminnan jatkumista sukupolvenvaihdoksen kautta tai muiden omistajien johdolla.
Kuviossa 1 on nähtävissä eri vaihtoehtojen saamat vastausmäärät. 23 % vastaajista kertoi liiketoiminnan jatkajan olevan jo tiedossa, 29 % etsi parhaillaan ostajaa tai jatkajaa. 48 % koki, ettei jatkajan löytyminen ollut vielä ajankohtaista.
Oman perheen tai suvun sisältä liiketoiminnan jatkaja löytyi suurimmalla osalla
(76 %) vastaajista. (Katajavirta ym. 2012.)
Tutkimuksen vastaajat pohtivat teemoja, jotka kokivat kaikkein haastavimmiksi
omistajanvaihdokseen liittyen. He pisteyttivät vastauksensa asteikolla 1-5, jossa
1 = ei lainkaan ongelma ja 5 = erittäin merkittävä ongelma. Haastavimmaksi vastaajat kokivat jatkajan/ostajan löytymisen (keskiarvo 3,2), toiseksi vastauksissa
nousi arvonmääritys (keskiarvo 3,0). Kolmanneksi korkeimman keskiarvon (2,8)
vastaajat antoivat osaamisen siirtämiselle ja muulle verotukselle. Keskityn opinnäytetyössäni edellä mainituista teemoista kahteen, arvonmääritykseen ja osaa-
misen siirtämiseen. Valitsin nämä teemat siksi, että alustavien keskustelujen pohjalta ne ovat case-yrityksen kannalta merkittävimmät haasteet ja niistä yrittäjät
halusivat perehtyä niihin tarkemmin. Ne ovat myös omasta mielestäni asioita, joihin yritystoiminnasta luopuvat voivat eniten vaikuttaa ennakoinnilla ja hyvällä
suunnittelulla. Verotus ja jatkajan löytyminen ovat asioita, jotka riippuvat ennemminkin ulkoisista tekijöistä. (Katajavirta ym. 2012.)
Omistajanvaihdosbarometrin vastaajat kokivat saavansa tietoa omistajanvaihdokseen liittyvistä asioista keskimääräisesti, asteikolla 1-5 arvosanaksi annettiin
3,2. Samanarvoisesti arvostettiin myös saatavilla olevan asiantuntijapalveluiden
saatavuus. Ulkopuolista apua he arvelivat tarvitsevansa eniten arvonmääritykseen ja verotukseen liittyvissä asioissa. Tutkimuksessa kartoitettiin vastaajien näkemystä omasta taloudellisesta tilanteestaan yritystoiminnasta luopumisen jälkeen. Tilanne koettiin melko negatiiviseksi, 90 % vastaajista piti lakisääteistä eläketurvaansa joko niukkana tai kohtuullisena. Vain 1/4 vastaajista arvioi omistajanvaihdoksesta kertyvät varallisuuden olevan oman taloutensa kannalta merkittävää. Yli puolet vastanneista yrittäjistä aikoi vetäytyä yrityksen päivittäisestä toiminnasta omistajanvaihdoksen jälkeen. (Katajavirta ym. 2012.)
Euroopan Unioni julkaisi vuonna 2012 oppaan, jolla se pyrki lisäämään tietoisuutta omistajanvaihdoksista ja niiden ennakoinnin ja suunnittelun tärkeydestä.
Onnistuneet omistajanvaihdokset ovat tärkeitä koko unionin taloudelle ja niitä tulisi tukea lisäämällä tietoisuutta suunnittelun tärkeydestä, huomioimalla omistajanvaihdokset lainsäädännössä ja säädöksissä, tukemalla niiden rahoitusta, kehittämällä asiantuntijapalveluita ja luomalla selkeät ja avoimet puitteet yrityskauppoina tehtäviä omistajanvaihdoksia varten. Omistajanvaihdoksen moninaiset piirteet on oppaassa jaettu neljään eri teemaan:
1. ostajan ja myyjän tavoitteiden kohtaaminen
2. luottamuksen saavuttaminen
3. emotionaaliset ja psykologiset teemat
4. tekniset osa-alueet.
Tärkeimpänä tulevaisuuden haasteena on tietoisuuden lisääminen tämän monimutkaisen prosessin eri vaiheista eri osapuolten osalta. (European Union 2012.)
Omistajanvaihdoksen yhteydessä on syytä huomioida prosessin vaikutukset yritykseen liittyvien asioiden ohella siihen liittyvien ihmisten henkilökohtaiseen tulevaisuuteen. Omistajuuden ohella myös johtajuus siirtyy toiminnan jatkajalle. Ostajan tai jatkajan motiivit eroavat myyjän tai luopujan motiiveista, joten luopujan
on osattava ottaa huomioon myös ostajan näkökulma ja oltava aktiivinen oikean
jatkajan etsinnässä. Hallittu ja suunniteltu johtajuuden vaihdos rauhoittaa sekä
organisaatiota että sidosryhmiä. Hyvä valmistautuminen ja suunnittelu ovat
avainasioita onnistuneessa yritystoiminnan siirtämisprosessissa. ELY-keskusten
yhteinen ViestinVaihto-ohjelma on tarkoitettu tukemaan ja auttamaan omistajanvaihdosprosessin osapuolia. Sen tarjoaman palvelun kuvaus linjaa omistajanvaihdoksen ensiaskeleet näin:
1. luopujan tilanteen selvittäminen
2. yrityksen taloudellisen arvon määrittäminen
3. verotuksellisten ja juridisten kysymysten selvittäminen
4. rahoitusmahdollisuudet eri luovutusvaihtoehdoissa
5. toimenpidesuositukset.
(Aloittavien yrittäjien ja pk-yritysten liiketoimintaosaamisen kehittämisohjelma
Yrityskauppa on prosessina monimutkainen ja monivaiheinen. Tyypillistä yrityskauppaa ei ole olemassa, siksi onnistunut yrityskauppa vaatii perehtymistä prosessiin itse tai ammattilaisen avulla. (Rantanen 2012, 12.) Huolellinen suunnitte-
luprosessi on erityisen tärkeä ostajan näkökulmasta. Suunnittelussa on huomioitava asioita synergian, investointien, taloudellisten seikkojen ja yrityskulttuurien
näkökulmista. (Katramo ym. 2011, 20-25.)
Ostajat ovat omalta osaltaan ainutlaatuinen osa yrityskauppaa. Sijoittaja saattaa
olla kiinnostunut pääasiassa tuottavan liiketoiminnan ostosta, kun taas samalla
toimialalla toimiva kilpailija voi olla halukas ostamaan tappiollisenkin liiketoiminnan laajentaakseen omaa toimintaansa. Ostajien yksilöinti ja heidän arvokäsitystensä määrittely helpottaa yrityksen arvonmääritystä ja selkeyttää yrityskaupan
lähtökohtaa. Tällöin on syytä ottaa huomioon myös myyjän arvokäsitykset, joiden
avulla saadaan rajattua niin sanottu ostajahaarukka, jota voidaan käyttää lähtökohtana yrityskaupan toteutumiselle. (Rantanen 2012, 15-18.)
Myyjän näkökulmasta yrityskauppaprosessin lähtökohtana ovat suorat neuvottelut vain yhden ostajatahon kanssa tai joko avoin tai rajoitettu huutokauppa. Suorien neuvotteluiden taustalla on usein ostajan aloite, yhtiön tai kaupan erityispiirteet tai oletus heikosta kysynnästä. Suorissa neuvotteluissa on myyjän näkökulmasta muita vaihtoehtoja enemmän neuvotteluvaraa, mutta riskinä on hinnan
jääminen liian alhaiseksi. Näistä syistä ostajakandidaatin valinta on korostunut
tässä yrityskauppatavassa. (Katramo ym. 2011, 61-66.)
Potentiaalisin vaihtoehto korkeinta mahdollista myyntihintaa tavoittelevalle myyjälle on huutokauppa. Rajoitettu huutokauppa on avointa huutokauppaa tarkemmin määritetty prosessi, jolla on aikataulu ja säännöt. Neuvotteluja käydään etukäteen rajoitetun ostajaehdokasjoukon kanssa, kunkin ehdokkaan kanssa erillään. Korkein kauppahinta on todennäköisimmin saavutettavissa avoimella huutokaupalla, jossa ostajaryhmää ei ole rajoitettu. Riskinä tässä työläässä vaihtoehdossa on avoimen ja julkisen kauppaprosessin vaikutus myyjän liiketoimintaan
ja asiakassuhteisiin. (Katramo ym. 2011, 61-66.)
Yrityskaupan kohteena on pelkän liiketoiminnan ohella myös yrityksen tulevaisuus. Tämä erityispiirre korostaa arvonmäärityksen merkitystä yrityskaupassa.
(Rantanen 2012.) Arvonmäärityksen tehtävä on määrittää perusta kauppahinnan
muodostumiselle. Lopullinen kauppahinta poikkeaa usein ostettavan yrityksen
niin sanotusta stand-alone -arvosta, koska kauppahintaan vaikuttavat myös kaupan motiivit, neuvottelutilanne, erityisluonteinen liiketoiminta tai kaupan kohteen
markkina-arvo osakemarkkinoilla. Arvonmäärityksessä saatetaan myös pyrkiä tekemään ostajaehdokaskohtaisesti yksilöityjä arvonmäärityksiä, jolloin synergioiden määrä ja arvio ovat paremmin huomioituna. (Katramo ym. 2011, 71.)
Ostajan näkökulmaan vaikuttaa myös kaupan kohteen ainutlaatuisuus, ostokriteerit ovat hyvin ostajakohtaisia. Kriteereiden painoarvo on myös merkittävä, pelkästään yhden kriteerin puutteellinen täyttyminen voi estää koko yrityskaupan.
(Rantanen 2012.) Yleisellä tasolla ja ostajan näkökulmasta yrityskauppaprosessista on eroteltavissa
yritysostostrategian määrittäminen
synergioiden ja kohteen määrittäminen
transaktiorakenteen suunnittelu
due diligence –tutkimus
kaupan toteuttaminen, sopeuttaminen ja jälkihoito.
(Katramo ym. 2011, 39.)
Yrityskaupat voidaan jaotella strategian näkökulmasta horisontaalisiin, vertikaalisiin, konsentrisiin ja konglomeratiivisiin yrityskauppoihin. Horisontaalisella ja vertikaalisella tarkoitetaan myyjän ja ostajan asemaa saman markkinan sisällä, horisontaalisen kaupan tapahtuessa esimerkiksi kilpailevien yritysten kesken, vertikaalisessa kaupassa myynti tapahtuu esimerkiksi jakeluketjun eri vaiheiden välillä. Konsentrisessa kaupassa kaupan kohteena olevan yrityksen toimiala poikkeaa ostajan toimialasta, mutta myyjän ja ostajan toiminnot kohtaavat esimerkiksi
samassa jakelukanavassa tai teknologiassa. Konglomeratiivisessa kaupassa os-
taja hankkii yritystoiminnan oman toimialansa ulkopuolelta esimerkiksi omaa tuotevalikoimaansa kasvattaakseen tai hajauttaakseen liiketoimintariskiä. (Katramo
ym. 2011, 26-28.)
Yrityskauppoja voidaan jaotella myös toteutustavan mukaan. Tämän jaottelutavan pääryhmät ovat liiketoimintakaupat ja osake- ja yhtiöosuuskaupat. Tämän
jaon suurin merkitys on kaupan veroseuraamukset molemmille osapuolille. Osakeyhtiö voi halutessaan valita edellä mainituista tavoista haluamansa; yhtiö voi
myydä substanssiaan tai omistaja myy osakkeitaan. Yrityskaupan kohteena voi
tarkemmin olla osake, osuus tai liiketoiminta. Yrityskauppaa edeltää usein yritysjärjestely, esimerkiksi jakautuminen, jonka avulla selkiytetään yrityskaupan kohdetta. (Katramo ym. 2011, 28-30.)
Osakkeiden lunastaminen on yksi osakeyhtiön osakkaan liiketoiminnasta luopumisen vaihtoehdoista. Osakeyhtiön osakas ei ole oikeutettu yhtiön taseeseen
merkittyyn omaisuuteen, vaan omistus rajoittuu osakepääomaan ja osuuteen yhtiön mahdollisesta voitosta. Sama tilanne on avoimessa ja kommandiittiyhtiömuodossa. Osakeyhtiön osakkeet ovat pääsääntöisesti vapaasti siirrettävissä, mutta
niiden liikkumista voidaan rajoittaa yhtiöjärjestykseen kirjatuilla lunastus- tai suostumuslausekkeilla. (Siikarla 2001, 452-453.) Yhtiötä perustettaessa tai esimerkiksi sukupolvenvaihdostilanteessa osakeyhtiön omistajan voivat solmia erillisen
lunastussopimuksen, jolla sovitaan osakkaan eläköitymisen aiheuttamista toimista. (Kangas 2012.) Osakeyhtiössä osakkeiden lunastusoikeus tai -sopimus
voi olla omistajanvaihdostapa tai este yrityskaupalle.
Perheyhtiöissä omistuspohja on usein pieni ja lunastuslausekkeen avulla pyritään estämään ulkopuolisten omistajien pääsy yhtiöön ilman muiden omistajien
suostumusta. (Siikarla 2001, 452-453). Osakeyhtiölakiin on kirjattu lunastuslausekkeen vähimmäisvaatimukset ja oikeus vähemmistöosakkeiden lunastamisesta. Osakeyhtiölain luvussa 3, pykälässä 7 käsitellään tarkemmin lunastuslau-
sekkeen sisältöä. Lunastuslausekkeella voidaan määrittää yhtiöltä toiselle siirtyvän osakkeen lunastusoikeus muille osakkeenomistajille, yhtiölle itselleen tai
muille henkilöille. Yrityskauppatilanteissa on syytä kiinnittää huomiota myös OYL
lukuun 18. Tämän luvun pykälässä 1 säädetään vähemmistöosakkeiden lunastamisesta. Yli 9/10 yhtiön osakkeista omistava taho on oikeutettu lunastamaan
vähemmistöosakkeenomistajien osakkeet. (OYL)
Buy out –järjestelyiksi kutsutaan transaktioita, joissa ulkopuolisella pääomalla rahoitettu erillisyhtiö ostaa kohdeyhtiön osakekannan. Tällaisia järjestelyjä ovat
muun muassa EBO (employee buy out), MBO (management buy out) tai IBO
(institutional buy out). Järjestelyt nimetään ostajan tai rahoittajan mukaan, esimerkiksi IBO:ssa on kyseessä pääomasijoittajien aloitteesta alkunsa saanut prosessi. (Katramo ym. 2011, 314-315.) Pk-yritysten kannalta merkittävimmät BOtransaktiot ovat EBO ja MBO.
Henkilöstöomisteiset yritykset ovat keskittyneet erityisesti palvelualalle, esimerkiksi taide- ja kulttuurialoille, sosiaalialalle, tietotekniikan ja viestinnän alalle. Korkeaa ammattitaitoa vaativilla aloilla yrityksen toiminnan ohjaaminen ei voi perustua johtajavaltaisiin menetelmiin. Yrityksissä, joissa työntekijän tiedot ja osaaminen ovat tärkeimpiä menestystekijöitä, työntekijät päättävät usein itse työstään.
Eri sidosryhmien näkökulmasta voidaan listata henkilöstön omistamien yritysten
ansaintavoissa yhdistyvän
omistajatyöntekijöille palkitseva ja osaamista kehittävä työorganisaatio ja
asiakkaille hyödyllinen palvelu
kilpailijoille ylivoimainen strategia.
(Hiltunen 2009, 28-30.)
Henkilöstöostossa eli employee buy out -tavassa yrityskauppaprosessin ostavana osapuolena on yrityksen henkilöstö tai osa henkilöstöstä. Yleensä näissä
tapauksissa on kyseessä liiketoimintakauppa, jolloin liiketoiminnan ostaa henkilöstön perustama osakeyhtiö tai osuuskunta. Osuuskunta sopii yhtiömuodoksi silloin, kun halutaan mahdollisimman demokraattinen yhtiömuoto. Osuuskunta sopii erityisen hyvin silloin, kun kaupan kohteena on palveluliiketoiminta tai liiketoiminta on pienimuotoista. Osakeyhtiössä päätösvalta määräytyy sijoitusten mukaan ja sen riskinä on osakkaiden keskeinen valtataistelu, joka voi korostua employee buy out-tyyppisissä järjestelyissä. Henkilöstöosto voidaan toteuttaa myös
osakekauppana, jolloin osakkeiden osto voidaan jaksottaa myös pidemmälle aikajaksolle. Oston jaksottaminen on helpompaa sekä rahoituksen näkökulmasta
että myös ostajien kannalta. Sen avulla henkilöstö siirtyy vastuullisiin tehtäviin
asteittain ja saa rauhassa totutella yrittäjyyteen. Hiljaisen tiedon siirtyminen onnistuu tällä tavoin paremmin. Osakekaupassa henkilöstö voi myös muodostaa
osakeyhtiön tai osuuskunnan. Henkilöyhtiön osakekauppaprosessi on hyvä aloittaa yhtiön muuttamisella osakeyhtiöksi. (Kangas 2012.)
Henkilöstöostotilanteessa ostajan motiivit eroavat ulkopuolisen ostajan tekemästä yritysostosta. Henkilöstö on ostajana aina kiinnostunut yritystoiminnan jatkamisesta. Ulkopuolinen ostaja voi olla kiinnostunut ostamaan esimerkiksi pelkän
liiketoiminnan tai yrityksen kaluston. EBO-tilanteet voidaan jakaa kolmeen erilaiseen tyyppiin: kriisi, sukupolvenvaihdos ja ulkoistaminen. EBO-prosessi etenee
perinteisen yrityskaupan tavoin aina kaupan kohteeseen tutustumisen ja arvonmäärityksen kautta hinnan määrittelyyn ja mahdolliseen ostopäätökseen. (Kangas ym. 2000.)
Management buy out on hyvin samankaltainen kuin employee buy out ja siinä
käytettävät kauppatavat ovat hyvin edellä mainittujen kaltaisia. MBO:ssa ostajana toimii edeltävästä poiketen harva tai vain yksi henkilö. Tällaisessa yrityskaupassa ostaja on usein hyvin sitoutunut yrityksen toimintaan jo ennen kaupan toteuttamista. Myös liiketoiminnasta luopujan näkökulmasta EBO ja MBO ovat sellaisia vaihtoehtoja, joissa yrityksen toiminnan jatko on luopujan kannalta luotettavissa käsissä. (Kangas 2012.)
Yhtiön lopettaminen tulee kysymykseen yritystoiminnan lopettamisen lisäksi
myös tilanteessa, jossa yrityksen liiketoiminta on myyty, eli on tehty niin sanottu
substanssikauppa. Yhtiön lopettamisesta seuraa usein veroseuraamuksia, joten
prosessin valmistelu on tärkeää. Yhtiön purkaminen aloitetaan yleensä asettamalla se selvitystilaan. Henkilöyhtiöt voidaan purkaa ilman selvitystilaa, kaikkien
yhtiömiesten suostumuksella. Selvitystilaan asettaminen ei tällaisessa tilanteessa aina merkitse taloudellisia vaikeuksia, joten se on hyvä erottaa konkurssista. (Siikarla 2001, 542-545.)
Selvitystilan tarkoitus on käydä selvitysmiehen johdolla selvitysmenettely, joka
päättyy yhtiön purkautumiseen. Menettelyn aikana selvitetään yhtiön varallisuusasema, muutetaan tarpeellinen omaisuusmäärä rahaksi, maksetaan velat ja suoritetaan ylijäämä osakkeenomistajille tai muille tahoille. Selvitysmenettely koostuu useista eri vaiheista, joista tärkeimpiä ovat
1. yhtiön selvitystilaan asettaminen ja selvitysmiehen määrääminen
2. tarpeellisten varojen realisointi velkojen maksamiseksi
3. yhtiön omaisuuden jäännöksen jakaminen
4. selvitysmiehen tekemän lopputilityksen hyväksyttäminen yhtiökokouksella. (Ossa 2014, 323-326.)
Osakeyhtiön purkautumisen veroseuraamukset ovat samat sekä vapaaehtoisessa että tuomioistuimen määräämässä selvitystilassa. Aineettomien oikeuksien verokäsittely saattaa olla ongelmallista osakeyhtiön purussa. Jos yhtiön
omaisuutta myydään osakkaille, on oltava tarkkana myyntihinnan kanssa. Peitellyn osingonjaon säännökset koskevat yhtiötä niin kauan kun se on kaupparekisterin mukaan olemassa. (Siikarla 2001, 580-586.)
Lahja on varallisuutta, joka siirtyy vastikkeetta omistajalta toiselle lahjoittajan ja
lahjansaajan suostumuksella. Luovutus tapahtuu lahjoittajan elinaikana. Kiinteän
omaisuuden lahjoitus tehdään kaupanvahvistajan vahvistamalla lahjakirjalla. (Siikarla 2001, 80-81.) Lahjan neljä tunnusmerkkiä ovat:
1. Varallisuutta siirtyy vastikkeetta henkilöltä toiselle.
2. Varallisuuden luovutuksen seurauksena antajan varallisuus vähenee ja
vastaanottajan varallisuus lisääntyy.
3. Luovutustoimi on vapaaehtoinen.
4. Luovutukseen sisältyy lahjoitustahto. (Ossa 2014, 189.)
Perintö- ja lahjaverolaissa ei ole määritetty tarkasti lahjan käsitettä. Verottaja ottaa kantaa lahjan ja lainan eroon. Laina katsotaan lahjaksi silloin, kun sen takaisin
maksamista ei pidetä realistisena. Verottajalle on pyydettäessä osoitettava lainasta lyhennyssuunnitelma ja lyhennysten toteutuminen. (Verohallinto.)
Lahjan tai lahjanluonteisen kaupan ollessa kyseessä kuluja syntyy Perintö- ja lahjaverolaissa säädetyn veron johdosta. Lahjansaajia kohdellaan verotuksellisesti
kahdessa eri veroluokassa. Veroluokkaan I kuuluvat lahjanantajan aviopuoliso,
suoraan ylenevässä tai alenevassa polvessa oleva perillinen, aviopuolison suoraan alenevassa polvessa oleva perillinen sekä lahjanantajan kihlakumppani.
Muut sukulaiset ja vieraat kuuluvat veroluokkaan II. Veroprosentti on luokassa I
pienempi kuin luokassa II. Yhteisesti useamassa eri veroluokassa oleville lahjansaajille annettu lahja verotetaan kaukaisinta sukua olevan lahjansaajan verotuksen mukaisesti. (Ossa 2014, 200-202.)
Lahjanluonteiseen kauppaan perintö- ja lahjaverolain pykälässä 18 todetaan
näin: ”Kun kauppa- tai vaihtosopimuksen ehdoista selviää, että sovittu vastike on
enintään kolme neljännestä käyvästä hinnasta, katsotaan käyvän hinnan ja vastikkeen välinen ero lahjaksi.” (Perintö- ja lahjaverolaki). Lahjan käypä arvo määritetään lahjoitushetkellä. Sen perusteena on lahjoituksen kohteen sen hetkinen,
todennäköinen myyntihinta. Alle 400 euron arvoiset lahjat eivät kuulu lahjaveron
piiriin. (Verohallinto.) Lisää yrityksen arvonmäärityksestä luvussa 3.
Poikkeuksena edellä mainittuun on samassa laissa määritetty niin sanotut sukupolvenvaihdossäännökset. Osa perintö- tai lahjaverosta voidaan jättää toimeenpanematta verovelvollisen pyynnöstä jos
1. veronalaiseen perintöön tai lahjaan sisältyy yritys
2. verovelvollinen jatkaa yritystoimintaa
3. yrityksestä määrätyn veron suuruus on yli 850 euroa.
(Perintö- ja lahjaverolaki.)
Sukupolvenvaihdokseen käytetyistä tavoista suosituimpia ovat kauppa, lahjoitus
ja omien osakkeiden hankinta. Sukupolvenvaihdoksessa, tiettyjen ehtojen toteutuessa, luovuttajalla ja vastaanottajalla on mahdollisuus verohuojennuksiin.
Aiemmassa kappaleessa on kerrottu perintö- ja lahjaverolain sukupolvenvaihdossäännöksistä. Sukupolvenvaihdoksen luovutusvoiton tuloverotukseen on myös
saatavilla tuloverolaissa säädettyä huojennusta, ehtojen täyttyessä luovuttajan ei
tarvitse maksaa tuloveroa mahdollisesta luovutusvoitostaan. Luovutusvoittoverovapaus edellyttää sitä, että luovutuksen kohde on yritysvarallisuutta, esimerkiksi
osuus tai osake, jos ne oikeuttavat 10 prosentin omistusosuuteen. Edellytyksenä
on myös osapuolten välinen sukulaisuus, luovutuksen vastaanottajan on oltava
luovuttajan lapsi tai tämän rintaperillinen, luovuttajan veli, sisar, sisarpuoli tai velipuoli. Huojennussäännöstä voidaan soveltaa vain, jos luovuttaja on omistanut
luovutuksen kohteen vähintään kymmenen vuotta. (Ossa 2014, 251-260.)
Arvo ja hinta voivat olla sama asia, yhtä suuria tai eri asioita. Kaupan yhteydessä
maksettava hinta on kaupan kohteen rahallinen arvo, johon markkinat vaikuttavat. Arvo on hintaa abstraktimpi käsite. Siihen vaikuttaa kohteen haluttavuus ja
tarpeellisuus arvon määrittäjän näkökulmasta. Arvonmäärityksessä merkityksellistä on se, kenen näkökulmasta asiaa tarkastellaan. Hinta on piste, jossa osapuolten omat näkemykset arvosta kohtaavat. Kuviossa 2 on esitetty hinnan muodostuminen. (Rantanen 2012, 50-51.)
Myyjän
Ostajan
Rahoitta-
jan arvo
Kuvio 2 Hinnan muodostuminen (Rantanen 2012, 51).
Yrityksen arvoa ilman mahdollisesta yrityskaupasta koituvia vaikutuksia kutsutaan stand-alone –arvoksi. Se on tärkeä osa kauppahinnan määritystä, vaikka
lopullinen hinta on usein stand-alone –arvoa matalampi tai korkeampi. Arvonmäärityksen ensimmäinen osa voidaan jakaa kolmeen eri vaiheeseen: strategiseen analyysiin, liiketoiminnan analyysiin ja tilinpäätöksen analyysiin. Yrityksen
nykytilan analysoinnin jälkeen pyritään arvioimaan sen tulevaa kehitystä. Varsinaisen arvonmäärityksen toteutustapoja on useita. (Katramo ym. 2011, 71-74.)
Yrityksen käypä arvo määritetään usein todennäköisen luovutushinnan, yrityksen
substanssiarvon ja/tai tuottoarvon kautta. Todennäköisen luovutushinnan perusteena ovat markkinaehtoiset vertailuluovutukset. Yrityksen substanssiarvo on
sen varojen ja velkojen erotus. Tuottoarvoa laskettaessa yrityksen tilinpäätöksiin
ja budjettiin perustuva arvio tulevaisuuden kassavirrasta diskontataan laskentahetkeen. Yksittäistä tunnuslukua tai tunnuslukujen yhdistelmää voidaan myös
käyttää arvonmäärityksessä. Ammattilaiset käyttävät yhä useammin erilaisia arvonmääritysmalleja. (Ossa 2014, 53-54.)
Arvonmääritys jaetaan kolmeen osa-alueeseen: analyysit, kehityksen ja riskien
arviointi ja arvonmääritys. Arvonmääritysprosessi on kuvattu kuviossa 3. Yleensä
arvonmäärityksen alkuvaihe tehdään yrityksen ulkopuolisen informaation perusteella. Tällaista tietoa ovat muun muassa tilinpäätös, toimiala-analyysit ja kansantalouden tilanteen ennusteet. Prosessin loppuvaiheessa on suositeltavaa
tehdä tarkempi arvonmääritys perustuen yrityksen sisäisiin tietoihin. Arvonmäärityksen keskeisenä tehtävänä on arvioida yrityksen tulevaisuutta. Yrityskauppatilanteessa ostajan ja myyjän näkemys yrityksen tulevaisuudesta voi olla hyvin
erilainen, myyjän näkökulma on positiivinen, ostaja suhtautuu tähän näkemykseen kriittisesti. Yrityskaupalle on tyypillistä myös niin sanottu epäsymmetrisen
informaation tilanne, jossa myyjän ja ostajan tiedon määrässä kaupan kohteesta
on suuri ero. (Katramo ym. 2011, 72-73, 99.)
Tilinpäätöksen analyysi
riskisyyden
Kuvio 3 Yrityksen arvonmääritysprosessi (mukaillen Katramo ym. 2011.)
Yrityskaupan yhteydessä ostettavan kohteen strateginen ja liiketoiminnallinen
analyysi ovat osa tulevaisuuden ja liiketoiminnan kehityksen analysointia ja tutkimista. Vaikka strateginen analyysi ja liiketoiminnan analyysi linkittyvät tiiviisti toisiinsa, niiden painotus vaihtelee suhteessa ennusteen aikaväliin. Liiketoimintaanalyysit eli operatiiviset analyysit painottuvat lyhyen aikavälin kehityksen ennustamisessa. Pitkän aikavälin ennusteissa strategisten analyysien painoarvo kasvaa suhteessa operatiivisiin analyyseihin. Molemmissa analyyseissä voidaan
erottaa kaksi eri analysoinnin tasoa: toimialataso ja yritystaso eli ulkoinen ja sisäinen analyysi. (Katramo ym. 2011, 81-83.)
Tilinpäätösanalyysissä selvitetään yrityksen taloudellinen tilanne tällä hetkellä ja
siihen johtaneet tekijät. Painotus on tässä hetkessä ja historiassa, mutta analyysissä voidaan pyrkiä myös selvittämään niitä tekijöitä, jotka auttavat taloudellista
kehitystä tulevaisuudessa. Julkisesti listattujen yritysten tilinpäätöstiedot ovat
usein käyttökelpoisia sellaisenaan, listaamattomien yritysten tietoja joudutaan
usein oikaisemaan vertailukelpoisuuden saavuttamiseksi. Tilinpäätösanalyysissä
voidaan erottaa kaksi eri osa-aluetta. Perinteisessä tilinpäätösanalyysissä tuloslaskelma ja tase oikaistaan ja niiden perusteella tilinpäätöksen sisältämä tieto
esitetään yleensä tunnuslukujen muodossa. (Katramo ym. 2011, 83-86.)
Oikaistun tilinpäätöksen tieto voidaan esittää tunnuslukuina, joita ovat esimerkiksi
kannattavuuden tunnusluvut, vakavaraisuuden ja velkaisuuden tunnusluvut,
maksuvalmiuden tunnusluvut ja kiertoajan eli pääoman käytön tehokkuuden tunnusluvut. Muu tilinpäätöksen analysointi pyrkii niin sanottujen arvoajureiden analysointiin arvioimalla yrityksen aiempaa kehitystä, taloudellista suorituskykyä ja
mahdollisuutta luoda kassavirtoja tulevaisuudessa. (Katramo ym. 2011, 83-86.)
- Se prosentuaalinen osuus liikevaihdosta, joka jää jäljelle, kun
kaikki operatiivisen liiketoiminnan
kulut on katettu.
- Ei kattavia normiarvoja, paljon
vaihtelua toimialoittain.
Oman pääoman Tilikauden voitto
- Prosentteina omistajille kuuluva
liikevoiton osuus, joka on suhteutettu heidän yritykseen sijoittamaan omaan pääomaan.
- Tulisi olla vähintään omistajien
asettaman tuottovaatimuksen verran.
Koko pääoman Liikevoitto
- Varsinaisen operatiivisen liikevoiton suhde kaikkeen yritykseen
- Tulisi olla vähintään yrityksen
keskimääräisten rahoituskustannusten tasolla.
Sijoitetun pää- Voitto ennen veroja
oman tuottopro- + korko- ja muut rahoisentti
tuskulut
– korottomat velat (keskimäärin)
- Yrityksen suhteellinen kannattavuus eli tuotto, joka saadaan pääomalle, jonka omistajat tai rahoittajat ovat sijoittaneet yritykseen
tuottamaan osinkoa tai korkoa.
- Tulisi yltää vähintään yrityksen
keskimääräisten rahoituskustannusten tasolle.
Gearing-%
- Kuvaa oman pääoman osuutta
yrityksen toiminnan rahoituksessa.
> 40 % = hyvä
20-40 % = tyydyttävä
< 20 % = heikko
Korollinen vieras pää- - Nettovelkaantumisaste verratoma
tuna taseen oman pääoman mää- Rahavarat
rään.
x100 - Vakavaraisella yrityksellä korOma pääoma
keintaan 100 %.
Taulukko 2 Yrityksen talouden tunnusluvut (Jormakka ym. 2012, 125-138).
- Yrityksen maksuvalmius lyhyellä
vieras > 1 = hyvä
0,5 – 1 = tyydyttävä
< 0,5 = heikko
-Maksuvalmius pidemmällä aika+ Lyhytaikaiset saami- välillä
> 2 = hyvä
vieras 1 – 2 = tyydyttävä
< 1 = heikko
Nettokäyttöpääomaprosentti
- Lyhytaikainen vieras
-Kertoo jatkuvasti käyttöpääomaan sitoutuneen liikevaihdon
osuuden
-Mitä suurempi nettokäyttöpääoma, sitä enemmän se sitoo yrityksen resursseja.
Käyttöpääoman erien kiertoajat
- Yrityksen asiakkaiden keskimääräinen maksuaika
Liikevaihto/365
Ostovelkojen
- Tavarantoimittajien antama keskimääräinen maksuaika
Ostot/365
Varastojen kier- Vaihto-omaisuus
toaika
Nettokäyttöpääoman kiertoaika
- Keskimääräinen tuotteiden varastointiaika
Myyntisaatavien kierto- - Se osuus liikevaihdosta, jonka
aika + Varastojen kier- yritys joutuu investoimaan käyttötoaika - Ostovelkojen pääomaansa.
Taulukko 3 Yrityksen talouden tunnusluvut (Jormakka ym. 2012, 125-138).
Omistaja-arvoon keskeisesti vaikuttavia asioita kutsutaan myös arvoajureiksi.
Yrityskohtaiset arvoajurit saadaan muodostettua toimintaympäristön ja yrityksen
analysoinnin lopputuloksena. Arvoajurit voidaan esittää tiivistetyssä muodossa
tai erittäin seikkaperäisesti, ajurien määrä ja esitystapa ovat hyvin toimialariippuvaisia. Niiden avulla yrityksen tilanne saadaan esitettyä konkreettisesti ja selkeästi. Arvoajureiden analyysissä lähdetään liikkeelle toimintaympäristön suurista
muutostrendeistä. Riittävällä toimialan tuntemuksella, hyvällä strategian ja kilpailutilanteen ymmärtämisellä ja tarkalla yrityksen historian analysoinnilla kyetään
hahmottamaan riittävän luotettavat ennusteet yrityksen tulevaisuudesta. (Katramo ym. 2011, 96-99.)
Jos yrityksen tulevaisuudessa on mahdollisuus täysin ennalta arvaamattomille
kehitysvaiheille, arvonmäärityksen tukena voidaan käyttää skenaarioita eli vaihtoehtoisia tulevaisuuskuvia. Tällaiset kehitysvaiheet ovat mahdollisia esimerkiksi
aloittavilla yrityksillä tai tuotekehityshankkeille. Eri skenaarioiden painoarvo määritetään sen toteutumisen todennäköisyyden mukaan. Yrityksen tulevaisuuden
arvioinnin haasteellisin osa on yrityskaupan tuomien synergiaetujen arvon määrittäminen. Synergian arvo on ostajan arvon ja myyjän arvon (stand alone arvo)
erotus. Ostajalle syntyviä synergioita ovat
tuottosynergiat eli liikevaihtoa kasvattavat synergiat
kulusynergiat
rahoitukselliset synergiat
omaisuuseriin liittyvät synergiat
verotukselliset synergiat
synergiat uusista liiketoimintamahdollisuuksista.
Synergiaetujen arvonmäärityksessä on huomioitava synergioiden epävarmuustekijät ja niiden aikasidonnaisuus. (Katramo ym. 2011, 96-99.)
Arvonmääritysmalleista merkittävimpänä seuraavat: osinkoperusteinen malli,
kassavirtalaskelmat ja tuottovaatimusmalli. Verottaja on antanut oman ohjeensa
varojen arvostamisesta perintö- ja lahjaverotuksessa. (Ossa 2014, 54-57.) Tällä
hetkellä yrityksen arvonmääritykseen käytössä olevat keinot kokonaisuudessaan:
1. yrityksen tämän hetkinen markkina-arvo
2. arvonmääritysmallit
a. diskontattujen kassavirtojen malli (DCF)
b. lisäarvomalli (EVA)
c. diskontattujen osinkojen malli
3. suhteellinen arvonmääritys arvostuskertoimien avulla
a. listattujen vertailuyhtiöiden kertoimet
b. toteutuneiden yrityskauppojen kertoimet
c. kertoimien johtaminen riskin ja kasvun perusteella
4. LBO (leveraged buy out) –lähestyminen
5. optioteorian hyödyntäminen
6. yrityksen tase-erien arvostaminen jälleenhankintahinnoin
7. yrityksen likvidaatioarvoon perustuva arvo
8. yrityksen taseen kirja-arvoihin perustuva arvo. (Katramo ym. 2011, 101102.)
Nykyarvoon perustuvat arvonmääritysmallit huomioivat aina rahan aika-arvon ja
ovat tällä hetkellä yleisimmin käytettyjä. Tällaisia ovat muun muassa osinkoperusteinen malli, kassavirtaperusteinen malli ja lisäarvomalli. Kaikki nämä mallit
ovat teoreettisesti hyviä, käytännössä mallit saattavat antaa toisistaan poikkeavia
tuloksia. Arvostusmalli tulisi aina valita arvioitavan kohteen mukaisesti. (Kallunki
2007, 104-127.)
Osinkoperusteinen malli teoreettisen perustana on vuosittaisten osinkojen muodostaman osinkovirran nykyarvon määrittäminen. Tämä malli on perinteinen
oman pääoman arvonmääritysmalli. ja se toimii myös lähtökohtana muille arvonmääritysmalleille. Oman pääoman sijoituksella ei ole päättymisaikaa eli osakkeen
arvo muodostuu päättymättömästä osinkovirrasta. Tätä mallia käytettäessä on
tärkeää huomioida, että yritykset jakavat tuloksestaan vain osan osinkona ja osinkovirran kasvu on harvoin tasainen. Käyttökelpoisin sovellus tästä mallista on sel-
lainen, jossa vuotuiset osingot arvioidaan ainoastaan siihen asti, kuin on luotettavasti mahdollista. Siitä eteenpäin arvioidaan osinkojen kasvuvauhti. (Kallunki
2007, 104-107.)
Osinkoperusteiseen malliin pohjautuu myös taloudellisen lisäarvon malli. Siinä
lähtökohtaa on kehitetty niin, että osingot on korvattu yrityksen voitoilla. Oman
pääoman arvo katostaan muodostuvan oman pääoman kirjanpidollisesta arvosta
ja tasesubstanssista eli tulevien lisävoittojen nykyarvosta. Lisävoitot ovat ennustetun voiton ja omistajien vaatiman voiton erotus. Diskonttokorkona käytetään
oman pääoman vaatimusta, koska tarkastellaan suoraan omistajille tulevaa kassavirtaa. Lisäarvomallilla määritetty osakkeen arvo on sen kirjanpidollinen arvo
lisättynä yrityksen tulevilla taloudellisilla lisäarvoilla. (Katramo ym. 2011, 135136.)
Vapaaseen kassavirtaan perustuvassa mallissa osingot korvataan muilla rahavirroilla eli tarkastellaan vieraan ja oman pääoman sijoittajien saamaa kassavirtaa. Tässä mallissa kassavirtaan lisätään poistot, jolloin saadaan bruttokassavirta. Siitä vähennetään käyttöpääoman lisäys ja bruttoinvestoinnit, jäljelle jää vapaa operatiivinen kassavirta. Tämän jälkeen huomioidaan muut erät ja lopputuloksena on vapaa kassavirta. Yrityksen odotetut vapaat pääomat diskontataan
nykyhetkeen pääoman keskimääräiskustannuksella, näin lopputuloksena saadaan koko yrityksen arvo. Kassavirtalaskelmissa tilinpäätöksen harkinnanvaraisuudet eivät vaikuta lopputulokseen, koska siinä seurataan pelkkiä rahan liikkeitä
eli tilikauden aikaisia kassaan- ja kassasta maksuja. Tuottovaatimusmallissa
huomioidaan tulevien tuotto-odotusten riskitekijät. Ne huomioidaan mallissa käytetyn diskonttokoron määrityksessä ja korkokanta ilmentää sijoitusriskin suuruutta. Keskimääräinen vuositulos diskontataan nykyhetkeen diskonttokorolla eli
tuottovaatimuksella. (Ossa 2014, 55-56.)
Yrityksen likvidaatioarvo on sama kuin yrityksen substanssiarvo. Arvo muodostuu
varojen ja velkojen erotuksena. Likvidaatioarvoa laskettaessa varat arvostetaan
niiden todennäköiseen arvoon, josta vähennetään luovutuksesta aiheutuvat menot. (Leppiniemi 1999, 52.) Yrityksen vakuusarvoa arvioidaan usein substanssiarvoa vastaavan tai tasoltaan hieman matalamman niin sanotun vasara-arvon
perusteella. Tämä arvo on käytännössä yrityksen arvo silloin, kun yritys tai sen
omaisuus myytäisiin huutokaupalla eniten tarjoavalle. Yrityksen omaisuuden arvo
on eri silloin, kun se myydään erillään tai on siinä käytössä, jolla tulosta tehdään.
Edellisiä lähellä oleva arvonmäärityksen lähtökohta on vaihtoehtoiskustannus,
jolloin yrityksen arvo lasketaan vastaavan yrityksen perustamiskustannuksia arvioimalla. Tämä näkökulma tuo myös lisäarvoa muihin arvonmääritysmalleihin.
(Rantanen 2012, 94-95.)
Ajatuksen siitä, että tiedämme enemmän kuin tiedostamme, esitteli ensimmäisenä Polanyi. Hän erotti kaksi erilaista tiedon muotoa; tacit knowledge ja explicit
knowledge. (Clegg ym. 2009, 346) Tämä jako eksplisiittiseen eli julkiseen tietoon
ja hiljaiseen tietoon on vakiintunut. Tieteellinen määritelmä hiljaiselta tiedolta
vielä puuttuu, yleisesti se määritellään Polanyin ja Nonakan & Takeuchin määritelmiin perustuen. Perusajatuksena on Polanyin ajatus siitä, että ”tiedämme
enemmän kuin voimme kertoa”. Inhimillinen pääoma liittyy tiiviisti hiljaiseen tietoon, se koostuu yksilöiden osaamisesta, tietämyksestä, ominaisuuksista ja niiden kehittämisestä koulutuksen keinoin. Hiljainen tieto on osa inhimillistä pääomaa, sen tarkoituksenmukainen käyttö näkyy käytännössä ammatillisena osaamisena. Hiljaisen tiedon painotus osana inhimillistä pääomaa tietyssä organisaatiossa määrittää paljon se, arvostetaanko organisaatiossa pelkkää muodollista
pätevyyttä vai tietämystä ja kokemusta. (Puusa ym. 2011, 31-35.)
Pääoma määritetään liikekirjanpidossa omaisuuseräksi, joka on omaa pääomaa
eli sijoitettu toiminnan alkaessa tai myöhemmin tai vierasta pääomaa eli lainattua.
Pääomasta voidaan erottaa inhimillinen ja aineeton pääoma. Osaaminen, motivaatio ja sitoutuminen muodostavat inhimillisen pääoman. Yrityksen aineeton
pääoma syntyy datasta, informaatiosta, tiedosta ja osaamisesta. Tietopääoma
tarkoittaa siis kaikkien sen piirissä toimivien ihmisten henkilökohtaista osaamista
ja niiden lisäksi organisaation osaamisella luotuja omaisuuseriä. Organisaation
osaaminen tuottaa tietopääomalle substanssin eli aineellista ja aineetonta pääomaa. (Ståhle ym. 1999, 49-54.)
Yritysten kannalta tärkeä näkökulma hiljaiseen tietoon on ammattilaisuuden ja
asiantuntijuuden näkökulma. Ammattilaisuuteen yhdistyy paljon näkymättömiä ja
automaattisia toimintoja. Kiviranta yhdistää kirjassaan hiljaisen tiedon käsitteen
muun muassa taitoon, kokemukseen, viisauteen ja käytännön sujuvuuteen. Organisaatiossa hiljaista tietoa voi olla monella, yksilöillä ja ryhmillä, laajemmin ajateltuna myös organisaatioilla ja yhteisöillä. (Kiviranta 2010, 167-169.) ”Organisaation osaaminen on organisaation yhteinen näkemys tai käsitys toiminnan kannalta tärkeästä asiasta ja yhteisesti omaksuttu toimintatapa.” Organisaation
osaaminen muodostuu jakamalla ja yhdistelemällä eri yksilöiden osaamista. Yksilöt voivat olla hajautuneena ja erillään organisaatiossa, siksi organisaation
osaamisen ylläpitäminen ja yhdistäminen vaatii erillisen, tätä tarkoitusta varten
olevan rakenteen. Organisaation osaaminen on tärkeä resurssi yritystoiminnassa
ja sitä tulee vaalia. (Otala 2008, 53.)
Organisaatio tuottaa uutta tietoa oppimisen prosessin kautta. Yksilöiden hankkima uusi osaaminen muuttuu yhteiseksi toiminnaksi ja ajatteluksi tiedon jakamisella ja siten muodostuvalla, yhteisellä näkemyksellä. Hiljaisen tiedon muuntuminen toiminnaksi on kuvattu tarkemmin kuviossa 4. Näin muodostunut yhteinen
näkemys sovelletaan yhteiseen tekemiseen ja tämä osaaminen näkyy toiminnassa. Toiminnan synnyttämiä kokemuksia jaetaan ja verrataan aiempiin kokemuksiin ja voidaan todeta mahdollinen toiminnan muutos. (Otala 2008, 74-75.)
Tekeminen ja
Toimintaan ryhtymisen kynnys
Tietoisuuden kynnys
Kuvio 4 Hiljaisen tiedon ja oppimisen malli (mukaillen Kesti 2010, 70.)
Yrityksen kokonaisarvo muodostuu tasearvon ja immateriaaliarvon yhdistelmänä. Immateriaaliarvo kuvaa yrityksen aineetonta pääomaa. Immateriaaliarvo
muodostuu monesta eri tekijästä, joita yhdistää se, että ne vaikuttavat yrityksen
tulokseen sekä lyhyellä, että pitkällä aikavälillä. Toinen, aineettomia pääomaeriä
yhdistävä ominaisuus on niiden arvon suhteellisuus. Tästä ominaisuudesta johtuen on erotettava immateriaaliarvo arvonmäärityksessä ja kaupankäyntitilanteessa. Yrityskaupan yhteydessä merkittävää on myös niin sanotut synergiaedut,
joilla tarkoitetaan ostajan jo olemassa olevia resursseja. Näistä johtuen oston
kohteen arvo voi olla eri ostajalle kuin myyjälle. Aineeton pääoma voidaan jakaa
kahteen eri ryhmään, tuloja lisääviin ja kuluja pienentäviin. Huomionarvoisia esimerkkejä immateriaaliarvoista ovat brändi, henkilöstön osaaminen ja asiakassopimukset. (Kauppalehti, Johtamisen käsikirjat.)
Aikaisemmin brändien arvonmääritysmenetelminä suosituimpia ovat olleen kustannusperusteinen menetelmä, markkinaperusteinen menetelmä ja rojalteihin
perustuva menetelmä. Kustannusperusteinen arvonmääritys arvioi rahamäärää,
joka on mennyt brändin kehittämiseen tai mitä vastaavan brändin luominen kustantaisi. Markkinaperusteinen menetelmä arvottaa määritettävän brändin arvoa
vertailemalla sitä muiden, vastaavien brändien arvoon. Rojalteihin perustuva arvo
määritetään sen perusteella, kuinka paljon brändistä pitäisi maksaa tai kuinka
suuret korvaukset saataisiin siitä, että se luovutettaisiin jonkun toisen käyttöön.
(Kauppalehti, Johtamisen käsikirjat.)
Kaikki edellä mainitut menetelmät sisältävät heikkouksia, eikä niitä voida pitää
yleisesti pätevinä arvonmääritysmalleina. Nykyisin immateriaaliarvon määrityksen menetelmät ovat keskittyneet niillä tuotetun taloudellisen lisäarvon arviointiin.
Tällaisella EVA-mallilla toteutettu brändin arvonmääritys koostuu kolmesta
osasta:
tulevaisuuden tuottojen arviointi
arvio siitä, kuinka suuri osa tulevaisuuden tuotoista on brändin ansiota
arvio tulevaisuuden tuottoihin kohdistuvista riskeistä.
Näin saatu immateriaaliarvo on käyttökelpoinen brändin hinnanmäärityksessä.
Pehmoanalyyseillä pyritään selvittämään ostajan kannalta merkittäviä asioita
myytävän yrityksen henkilökunnasta ja vallitsevasta yrityskulttuurista. Yrityskauppatilanteessa usein ylläpidettävä matalan profiilin toimintatapa vaikeuttaa tällaisten analyysien tekemistä, koska ne aiheuttavat riskin myyntiaikeen paljastumisesta henkilökunnalle tai asiakaskunnalle. Mahdollisesti aiemmin tehdyt analyysit
yrityksen toiminnasta, henkilökunnasta tai toimintatavasta on hyvä hyödyntää
tässä analyysivaihtoehdossa. Yrityksen pehmoanalyysejä ovat kulttuuripiirteiden
hahmottaminen ja henkilökunnan voimavarojen kartoittaminen. Kulttuuripiirteiden
hahmottamisen kannalta on merkittävää huomioida maantieteelisen sijainnin vaikutus, jota voidaan käyttää taustana muita yrityskulttuurin piirteitä tarkastelta-
essa. Pehmoanalyysin avulla on mahdollista löytää yrityksen henkilöstön joukosta niin sanotut korvaamattomat henkilöt. Yrittäjävetoisen yrityksen toiminta voi
olla rakentunut pelkästään yrittäjän oman osaamisen varaan. Tällainen on tyypillistä erityisesti palvelualan yrityksissä. Yrityskaupan yhteydessä on tällöin välttämätöntä huolehtia tavasta, jolla yritys selviytyy silloin, kun tämä korvaamaton
henkilö ei ole enää mukana sen toiminnassa. (Tenhunen ym. 2000, 48-58.)
Henkilökunnan voimavarojen tarkastelu on yksi pehmoanalyysin muoto, joka keskittyy henkilöstöresurssin kartoittamiseen. Henkilökunnan ikäjakaumaa voidaan
analysoida tilastoista laskien. Henkilökunnan painottuminen markkinointi- ja asiakaskeskeisyyden ja teknisen osaamisen kesken vaikuttaa yrityksen mahdollisuuksiin selvitä muuttuvissa toimintaolosuhteissa. Markkinointikeskeinen yritys
pystyy todennäköisimmin muuntumaan markkinatilanteeseen ja muokkaamaan
toimintaansa tuotantokeskeistä yritystä ketterämmin. Motivoituneisuus ja tehokkuus ovat myös yrityksen kannattavuuteen vaikuttavia henkilökuntaan liitettäviä
ominaisuuksia. Näitä voi kartoittaa keskusteluilla yrityksen avainhenkilöiden ja
johdon kanssa. (Tenhunen ym. 2000, 48-58.)
Case-yrityksen toimiala on vihersisustuspalvelut. Tilastokeskuksen Toimialaluokitus 2008:n mukainen toimiala on 74102 Sisustussuunnittelu. Läheisiä toimialoja ovat myös 81300 Maisemanhoitopalvelut ja 47761 Kukkien vähittäiskauppa.
Tilastokeskuksen mukaan toimialalla 74102 (sisutussuunnittelu) toimi vuoden
2013 lopussa 1184 suomalaista yritystä. Tarkkaa tilastoa, jossa vihersisustuspalvelut olisi eriteltynä, ei ole. (Tilastokeskus 2014.) Suomen Vihersisustajat ry on
vihersisustusalalla toimivien yritysten yhteisjärjestö, jonka tarkoituksena on edesauttaa jäsenyritysten markkinointia. Yhdistykseen kuuluu 13 yritystä. (Suomen
Vihersisustajat ry.) Kauppalehden yrityshausta hakusanalla vihersisustus hakutuloksena tulee 7 aktiivista yritystä. Vihersisustusalan yrityksiä on Suomessa tällä
hetkellä hyvin vähän ja ala on pieni.
Luontoympäristön hyvinvointivaikutuksia hyödyntävien liiketoimintamahdollisuuksien määrä kasvaa tulevaisuudessa merkittävästi. Megatrendeistä ja tulevaisuuden kehityssuunnista vihersisustukseen voidaan liittää muun muassa kaupungistuminen, monipaikkaisuus, hybridit tilat, elämyksellisyys ja moniaistisuus.
Viherkasveilla on tutkittu, positiivinen vaikutus työntekijöiden työtyytyväisyyteen.
Sisätiloihin sijoitettavilla kasveilla ja viherseinillä voidaan parantaa ihmisten terveyttä ja hyvinvointia. Rakennetut viherympäristöt ja viherseinät ja –tilat omaavat
korkean kysyntäpotentiaalin, kuten kuviossa 5 on esitetty. (Särkkä ym. 2013.)
potentiaaliset käyttäjät
luonnon hyvinvointivaikutusten hyödyntämisen intensiteetti
(Särkkä ym. 2013.)
Tämä opinnäytetyö tehdään toimeksiantona Vihersisustus L&L Åback Oy:lle.
Tämä yritys on tarjonnut vihersisustuspalveluita Varsinais-Suomen alueella yli
kahden vuosikymmenen ajan. Yhtiössä on kaksi osakasta, jotka samalla ovat yhtiön ainoat työntekijät. Yrittäjät Leena ja Lauri Åback ovat yli 60-vuotiaita, joten
yritystoiminnasta luopuminen on tulossa ajankohtaiseksi seuraavan kymmenen
vuoden aikana. Opinnäytetyöni tarkoitus on esitellä eläköitymisvaihtoehtoja, jotta
prosessi saataisiin vietyä läpi onnistuneesti ennakoinnin ja valmistelujen avulla.
Vihersisustus L&L Åback tarjoaa viherpalveluita pääasiallisesti yritysasiakkaille.
Näitä palveluja ovat yhtiön kotisivujen mukaan
silkkikasvit.
Palvelut voivat olla sekä kertaluonteisia, esimerkiksi uudiskohteen kasvitoimitukset että pitempiä sopimuspalveluita, esimerkiksi viherkasvien kuukausihuollot.
Yritys tarjoaa asiakkailleen lisäpalveluna muun muassa ulkoistutusten hoitoa. Yrityksen vihersisustuskohteita ovat muun muassa Logomo Byrå, Orion Oyj, Yit Oyj,
Delta-Auto Oy, yksityisiä lääkäriasemia ja muita toimistotiloja. Vihersisutus L&L
Åback Oy toimii myös ruukkujen ja silkkikasvien jälleenmyyjänä, mutta varsinaista varastoa tai toimitilaa heillä ei ole. (Vihersisustus L&L Åback Oy.)
Yritys on aloittanut liiketoiminnan vuonna 1990, toiminimellä Vihersisustus Leena
Kortelainen. Vuonna 2002 yhtiömuodoksi vaihdettiin osakeyhtiö ja Lauri Åback
tuli mukaan yrityksen toimintaan samana vuonna. Molemmat yrittäjät ovat koulutukseltaan puutarhureita ja ovat tehneet koko työuransa koulutusta vastaavissa
tehtävissä puutarha-alalla. Leena on toiminut vihersisustuksen parissa 36 vuotta.
Lauri toimi aiemmin puutarhurina pääasiallisesti leikkoruusun parissa.
Vihersisustus L&L Åback Oy:n viimeisin vahvistettu tilinpäätös on vuodelta 2013.
Tuolloin yhtiön liikevaihto oli 115 070,75 euroa. Kasvua edellisvuodesta oli liikevaihdossa 8 534,76 euroa. Ennusteet vuoden 2014 liikevaihdosta jatkavat tätä
nousevaa trendiä, liikevaihdon alustava arvo on 116 940,00 euroa. Vuonna 2013
henkilöstökulujen osuus liiketoiminnan kuluista oli 61 %, materiaalien ja palvelujen osuus oli 12 %. Taseessa oli vastaavaa/vastattavaa 25 629,30 eur eli 22 %
liikevaihdosta. Tuloslaskelman perusteella on selvää, että yrityksen suurin resurssi on henkilöstö. Liikevaihto syntyy pääasiassa henkilöstön tuottamien palvelujen myynnistä.
Sisustussuunnittelu kuuluu luovien alojen alaisuuteen ja vihersisustus sisältyy sisustussuunnitteluun. Luovat alat ovat olleet viime vuosina kasvattaneet toimipaikkojen, henkilöstön ja liikevaihdon määrää, kuten kuviossa 6 on nähtävissä. Tilastoissa tämä toimiala sisältää monien hyvinkin erilaisten alojen tilastoja ja analyysiä. Vihersisustus edustaa hyvin pientä osa-aluetta toimialasta, jolla vuonna 2011
laskettiin olevan 11661 toimipaikkaa Suomessa. Raportin perusteella luovat alat
ovat tällä hetkellä kasvualoja. Sisustussuunnittelu on ollut vuosina 2007-2011 toimialansa voimakkaimmassa kasvussa henkilöstön määrässä ja liikevaihdon suuruudessa. Alan työllistämä henkilömäärä on kasvanut vuodesta 2006 vuoteen
2011 213 henkilöllä, kasvua on ollut lähes 50 %. (Metsä-Tokila, T. 2013.)
Kuvio 6 Luovalla alalla toimivien yritysten toimipaikkojen, liikevaihdon ja henkilöstön kehitys vuosina 2007-2011 (Metsä-Tokila, T. 2013.)
Toimialan luonteesta johtuen toimialan analysoinnin sijaan rajaan analyysin kohteeksi tarkemmin vihersisustuksen, koska toimialaryhmä sisältää hyvin erilaisia
ja erityyppisiä toimijoita. Sisustussuunnittelun ja vihersisustuksen suurin eroavaisuus on kohderyhmä, vihersisustuspalvelut keskittyvät tällä hetkellä lähes täysin
yritysasiakkaisiin, sisustussuunnittelun asiakkaina on myös paljon kuluttaja-asiakkaita. Sisustusalan kehitysaste on kasvavat markkinat, sama pätee myös vihersisustukseen. Toimiala on keskittynyt suuriin kaupunkeihin ja melko harvalle,
pienelle toimijalle. Uusia toimijoita, jotka ovat keskittyneet päätoimisesti vihersisustukseen, tulee alalle harvoin.
Suuret kiinteistöhoito- ja siivousalan toimijat tekevät enenevässä määrin viherkasvien hoitoa osana suurempia sopimuskokonaisuuksia. Myös kukkakaupat
tuottavat vihersisustussuunnittelua ja toimittavat viherkasveja oman toimintansa
ohella. Kilpailu alalla on kuitenkin vähäistä erityisesti isojen tai ammattiosaamista
vaativien kohteiden osalta. Alan trendit määräytyvät pääasiassa palvelualalle tyypillisesti asiakastarpeiden mukaan, teknologioiden tai globaalien muutosten vaikutus alaan on hyvin vähäinen sen paikallisen luonteen ja toimijoiden pienen
koon vuoksi. Vihersisustus on herkkä taloussuhdanteille, erityisesti yritysasiakkaisiin painottuneessa toiminnassa yritysten säästöt kohdistuvat usein ensimmäisenä niin sanottuihin ylimääräisiin kustannuksiin.
Case-yritys ei pyri olemaan alansa johtaja asiakkuuksien tai liikevaihdon määrässä. Se on keskittynyt pitkiin ja kestäviin asiakassuhteisiin. Tämän vuoksi taloustilanteen tai uusien kilpailijoiden aiheuttama riski on tämän yrityksen kohdalla
madaltunut. Yrityksen toiminta on rakentunut erittäin vahvasti nykyisen henkilöstön ympärillä ja imago henkilöityy kahteen yrittäjänä toimivaan henkilöön. Henkilöstöresurssin suhteen tätä yritystä koskee alan muita toimijoita korkeampi riski
henkilöstövaihdoksen aiheuttamaan osaamisen katoamiseen ja asiakkuuksien
heikkenemiseen. Case-yrityksen toiminta on tämän hetkisellä talousalueella erittäin vakiintunutta ja taloudelliset ja tekniset resurssit ovat hyvät. Yrityksen noudattama strategia tekee siitä omalla toimialallaan menestyvän ja vakaan toimijan.
Henkilöstöön ja sen vaihtumiseen liittyy strategisesti merkittävä riski.
Tilinpäätösanalyysin aluksi oikaisin vuoden 2013 tilinpäätöksen tuloksen taulukon 3 mukaisesti. Näin tilinpäätös on vertailukelpoisempi. Oikaisin tulosta varaston ja poistojen osalta. Satunnaisia tuottoja tai satunnaisia kuluja ei ollut lainkaan
tilikaudella 2013. Kävin läpi myyntisaamiset ja kaikkia tilinpäätökseen kirjattuja
myyntisaamisia pidin varoina saatavina, joten niiden osalta tuloslaskelmaa ei tarvinnut oikaista.
6 782,45
Näytetty tulos
Tuloslaskelmaan tehdyt oikaisut:
Epävarmat myyntisaamiset
Varaston arvon oikaisu
-1 215,46
-1215,46
Tuloksenjärjestelyerät:
Poistoeron lisäys
+225,85
Varausten vähennys
5 792,84
Oikaistu nettotulos
Taulukko 3 Case-yrityksen oikaistu tilinpäätös 2013 (Mukaillen Katramo ym
Tunnusluvuista valitsin käytettäväksi muut kuin pääoman käytön tehokkuuden
tunnusluvut, koska mielestäni palveluyrityksen osalta ne eivät anna riittävää lisäarvoa tilinpäätösanalyysiin. Ne on esitetty taulukossa 4. Tunnuslukuja tutkiessa
on huomioitava se, että case-yrityksen omistajat ovat yrityksen ainoat työntekijät
ja yrityksen voitto voidaan siksi ohjata omistajille sekä ansiotulona eli palkkana
että osinkona. Palkkamenot pienentävät tuloslaskelman osoittamaa liikevoittoa.
Yrityksen mahdollinen liikevoitto ei tällaisessa tilanteessa anna yksiselitteistä kuvaa yrityksen toiminnan kannattavuudesta. Vakavaraisuuden ja maksuvalmiuden
laskenta keskittyy taseen lukuihin. Case-yrityksen tapauksessa nämä luvut antavat parhaiten paikkansapitävän katsauksen yrityksen taloudelliseen tilanteeseen
vuoden 2013 tilinpäätöshetkellä.
Koko pääoman tuotto-%
Nettokäyttöpääoma-%
Varastojen kiertoaika
Kannattavuuden tunnuslukuja voi parhaiten hyödyntää vertailtaessa tutkimuksen
kohteena olevan yrityksen liiketoimintaa toisen samalla alalla toimivan yrityksen
lukuihin. Pääoman tuottoprosentti ja sijoitetun pääoman tuottoprosentti ovat verraten korkeita ja ne ovat osoitus liiketoiminnan kannattavuudesta. Vakavaraisuuden tunnusluvuista omavaraisuusasteeksi laskin 377 %, joka normiarvoilla tarkoittaa erittäin hyvää. Gearingprosentti on negatiivinen, jota voidaan pitää myös
erinomaisena. Quick ration arvo 1,37 merkitsee hyvää maksuvalmiutta lyhyellä
aikavälillä. Current ration arvo 1,52 asettuu keskivälille asteikkoa eli tyydyttäväksi. Tunnuslukujen ja tilinpäätöksen analysointi voi mielestäni jäädä melko pintapuoliseksi, koska liiketoiminta on luonteeltaan palveluliiketoimintaa. Yrityksen
taloustilanteen yleiskatsaus antaa riittävästi tietoa liiketoiminnan kannattavuudesta ja yrityksen vakavaraisuudesta.
Case-yrityksen menestykseen ovat vaikuttaneet selkeästi kaksi asiaa: henkilöstö
ja asiakkuudet. Kuviossa 7 on kuvattu pääpiirteittäin näiden arvoajureiden vaikutus- ja riippuvuussuhteita. Henkilöstön osaaminen ja sen ympärille muodostunut
brändi on tärkein yrityksen menestystekijä. Palvelualan yrityksellä henkilöstö on
sen merkittävin resurssi. Asiakkuudet ovat yrityksen kassavirran lähde, siksi olen
valinnut ne toiseksi arvoajuriksi. Vaikka edellä mainitut tekijät ovat hyvin erillä
toisistaan, olen alla olevalla kaaviolla pyrkinyt esittämään niiden välisen riippuvuuden. Ainoastaan toisen arvoajurin avulla yritys ei olisi saavuttanut nykyistä
tilaansa, vaan sen menestys on kahden tekijän summa. Näiden tekijöiden ylläpitäminen on kriittistä yrityksen liiketoiminnan tulevaisuuden kannalta. Jatkajaa valittaessa niitä on pidettävä edellytyksinä, jotta menestyvä liiketoiminta jatkuisi.
Asiakastyytyväisyys ja
-uskollisuus
Synergiaeduista tämän tutkimuksen kohteena olevan yrityksen ostajalle todennäköisesti saavutettavia etuja ovat tuottosynergiaedut ja synergiaedut uusista liiketoimintamahdollisuuksista. Tuottosynergiat voidaan saavuttaa tilanteessa,
jossa jo samalla toimialalla toimiva yritys, käytännössä nykyinen kilpailija, ostaa
tämän yrityksen liiketoiminnan eli käytännössä asiakkuudet ja sopimukset. Siten
ostaja pystyy kasvattamaan liikevaihtoaan. Uusia liiketoimintamahdollisuuksia
yrityskauppatilanteessa voisi saavuttaa esimerkiksi kiinteistönhuoltoon erikoistunut yritys, joka haluaa kasvattaa palveluvalikoimaansa ostamalla kohdeyrityksen
liiketoiminnan. Molemmissa vaihtoehdoissa saavutettavien synergiaetujen arvonmääritys pitää tehdä tapauskohtaisesti.
Opinnäytetyöni toteutuksen pohjana toimivat case-yrityksen työntekijöillä teetetyn arvokartoituksen vastaukset. Arvokyselyn toteutin Googlen työkaluilla ja se
on työni liitteenä. Kysely oli kaksiosainen. Ensimmäisessä osassa pyrin kartoittamaan yrittäjien näkemyksiä liiketoiminnasta luopumisesta. Muodostin Omistajanvaihdosbarometrin perusteella 13 väittämää, joita yrittäjät peilasivat omasta näkökulmastaan. Yksi väittämä oli kyselyssä virheellisesti kahteen kertaan, siksi se
on myös liitteenä olevissa vastauksissa kahteen kertaan. Poistin tuplavastaukset
analyysistäni tarkennettua asiaa vielä vastaajilta. Toisessa osassa pyysin yrittäjiä
listaamaan omasta mielestään kolme todennäköisintä liiketoiminnastaluopumisen vaihtoehtoa.
Väittämien tulosten arvioinnissa keskityn ääripäissä oleviin väittämiin eli niihin
joita vastaajat pitivät osuvimpina tai joita he pitivät omasta näkökulmastaan täysin
väärinä. Vastausasteikko oli 1-5 siten, että yksi oli täysin eri mieltä ja viisi oli täysin samaa mieltä. Asteikolla lähelle keskiarvoa (2,5) sijoittuvia väittämiä voi pitää
ääripäitä merkityksettömämpinä. Pudotin väittämistä pois ne, joiden vastauskeskiarvo oli 2-4.
Minulle on tärkeää, että luopumisprosessi on selkeä ja
Haluan vaikuttaa liiketoiminnan jatkajan valintaan.
Riittävän tulotason turvaaminen on tärkeää.
Sopimukset ja lakiasiat ovat mielestäni vaikeita ja monimutkaisia.
Yrityksemme nykytila on yksi suurimmista saavutuksistani.
Toivon, että yrityksen toiminta jatkuu omien arvojeni
Haluan olla jatkossa aktiivisesti mukana yrityksen toiminnassa.
Aion tulevaisuudessa sijoittaa rahaa yritykseemme.
Taulukossa 5 esitetyissä vastauksissa korostuu selkeästi kaksi tärkeää pääkohtaa: luopumisprosessi tulee olla selkeä ja yrittäjien hallinnassa ja yrittäjät eivät
halua olla luopumisen jälkeen mukana yrityksen toiminnassa tai rahoituksessa.
Molemmat kohdat muodostin ääripäävastausten yhteenvetona. Vastaajat korostivat näiden lisäksi oman toimeentulon turvaamista ja ammattiylpeyden merkitystä ja omien arvojen jatkuvuuden tärkeyttä. Näitä teemoja tarkastelen tarkemmin lopullisen SWOT-työkalun yhteydessä.
Molemmat vastaajat valitsivat annetuista vaihtoehdoista kaksi: henkilöstöosto ja
myynti ulkopuoliselle ostajalle. Näiden lisäksi kolmanneksi vaihtoehdoksi nostan
yritystoiminnan lakkauttamisen. Se on ainoa vaihtoehto siinä tilanteessa, että
edellä mainitut vaihtoehdot eivät toteudu. Näitä kolmea vaihtoehtoa käsittelen
seuraavaksi aiemmin työssäni esiteltyyn tietoon pohjautuen yrityksen liiketoiminnan ja yrittäjien näkökulmista.
Case-yrityksessä ei tällä hetkellä ole omistajien lisäksi muita työntekijöitä. Henkilöstöosto voitaisiin tässä tapauksessa kuitenkin toteuttaa siten, että yritys palkkaisi työntekijän erityisesti tämän vaihtoehdon toteuttamista varten. Näin toteutettava EBO olisi tyypiltään sukupolvenvaihdostyyppinen, vaikka jatkajalla ei olisikaan sukulaisuussuhdetta yrityksen myyjiin. Henkilöstöoston etuina on edellä
todettu liiketoiminnan jatkajan sitoutuminen liiketoimintaan jo varhaisessa vaiheessa sekä tämän motivaatio yritystoiminnan jatkumiseen. Varhainen sitoutuminen ja EBO:lle tyypillinen, vastuiden asteittainen siirtyminen uudelle omistajalle
ovat tärkeitä case-yrityksen liiketoiminnan luonteen takia. Henkilöstön panoksen
osuus yrityksen liikevaihdosta on merkittävä.
Myös yrittäjien pitkä kokemus ja sitä kautta kartutettu hiljaisen tiedon muodossa
oleva inhimillinen pääoma muodostavat yrittäjänvaihdoksen yhteydessä riskin.
Hiljaisen tiedon siirtämisen onnistuminen on kriittinen osa onnistunutta omistajanvaihdosta. EBO on ostajan näkökulmasta monipuolinen vaihtoehto siksi, että
ostaja voi melko vapaasti valita yhtiömuodon, jossa hän/he haluavat yrityksen
toimintaa jatkaa. Mielestäni henkilöstöoston tärkeimmät ominaisuudet valitussa
case-tapauksessa ovat kannattavan liiketoiminnan jatkumisen mahdollistaminen
olemassa olevia asiakassuhteita vaalien ja hiljaisen tiedon siirron helpottuminen.
Tässä omistajanvaihdosvaihtoehdossa nykyiset yrittäjät pääsisivät vaikuttamaan
uuden yrittäjän valintaan ja tapaan, jolla yritys jatkaa toimintaansa. Yhtiön säilyessä ennallaan, myös yrittäjien henkilökohtainen panos jäisi merkittävään osaan
yhtiön historiaa. Kyselyn ensimmäisessä osassa yrittäjien vastuksissa korostui
tahto vaikuttaa yrityksen toiminnan jatkajan valintaan ja oman työpanoksen ja arvojen jatkuvuuden turvaaminen. Henkilöstöostossa nämä kaksi tekijää korostuvat
muita vaihtoehtoja enemmän. Sukupolvenvaihdostyyppisesti suoritetussa omistajanvaihdoksessa myös luopuvien yrittäjien on mahdollista vaikuttaa prosessiin
siten, että omat tuntemukset luopumisen suhteen tulevat huomioiduksi. Henkilötasolla tämä vaihtoehto on pehmeiden arvojen kannalta paras, siirtymävaiheen
taloudelliset vaikutukset voivat kuitenkin olla negatiiviset. Henkilöstöostossa pehmeiden arvojen korostuminen saattaa aiheuttaa sen, että hinta ei ole määräävässä asemassa ostajaehdokkaita vertailtaessa ja parhaan mahdollisen myyntihinnan saavuttaminen voi olla epätodennäköistä.
Myynti ulkopuoliselle ostajalle tulisi tässä tapauksessa tapahtumaan todennäköisesti liiketoimintakauppana nykyiselle kilpailijalle. Pienellä toimialalla liiketoimintakaupan myötä ostava yritys saavuttaisi merkittäviä synergiaetuja kasvattamalla
liikevaihtoaan tai keskittämällä toimintaansa laajentamassaan liiketoiminnassa
parhaiten kannattaviin asiakkuuksiin. Liiketoiminnan myyminen myös alan ulkopuoliselle toimijalle, joka siten laajentaisi toimintaansa, on mahdollinen. Tällainen
vaihtoehto voisi olla esimerkiksi siivousalan yritys. Potentiaalisia ostajaehdokkaita voisivat olla kiinteistöhuoltoa tai siivouspalveluja case-yrityksen nykyisille
asiakkaille tarjoavat yritykset.
Yksittäisen asiakkuuden tai sopimuksen myyminen ja sen arvonmääritys on kuitenkin koko liiketoimintaa koskevaa myyntiprosessia huomattavasti raskaampi
vaihtoehto. Yrityksen myyminen täysin vieraalle toimijalle tai ulkopuoliselle sijoittajalle on mielestäni erittäin epätodennäköistä menestyvän liiketoiminnan vaatimasta korkeasta ammattitaidosta ja yrittäjiin henkilöityneestä imagosta johtuen.
Osakkeiden myynti on myös epätodennäköistä, koska liiketoiminnasta luopumisen yhteydessä koko yrityksen henkilöstö poistuu yrityksen palveluksesta.
Ulkopuoliselle ostajalle myytäessä ostajaehdokkaisiin vaikuttamisen mahdollisuudet ovat edellä mainittua henkilöstöostotapaa pienemmät. Myös vaihtoehto,
jossa liiketoiminta myydään kilpailijalle, voi olla joillekin yrittäjille epämieluisa.
Yrittäjät voivat joutua tilanteeseen, jossa tuntevat olevansa pakotettuja tekemään
myyntipäätöksen omien arvojensa vastaisesti. Erityisesti tuottosynergiaetuja ta-
voitteleva ostaja voi liiketoimintakaupan jälkeen irtisanoa omasta näkökulmastaan kannattamattomia asiakassuhteita tai ostajan oma liiketoimintatapa voi johtaa asiakkaiden menettämiseen. Liiketoimintakaupassa myyjänä toimivat yrittäjät
voivat kuitenkin määrittää omalle osaamiselleen ja panokselleen mieleisensä arvon ja käyttää sitä myyntihinnan määrityksen pohjana. Ulkopuoliselle ostajalle
myymisellä saavutetaan todennäköisesti suurin mahdollinen taloudellinen hyöty
ja turvataan toimeentulo yritystoiminnasta luopumisen jälkeen. Tämä vaatii kuitenkin tunnearvon ja rahallisen arvon erottamista toisistaan ja voi olla siksi haasteellista.
Yrityksen toiminnan lopettaminen on ainoa vaihtoehto tilanteessa, jossa ostajaa
ei löydy tai yrityksen tai sen omistajien tilanne muuttuu siten, ettei yrityskauppaa
ole mahdollista toteuttaa. Case-yrityksen toiminta on kannattavaa, joten konkurssiriski on hyvin pieni. Esimerkiksi radikaali muutos omistajien elämäntilanteessa
tai terveydessä voi johtaa tilanteeseen, jossa yrityskaupan toteuttaminen on mahdotonta tai liian vaikeaa. Yrityksen toimiessa pienellä, korkeaa ammattiosaamista
vaativalla toimialalla, ostajaehdokkaiden joukko on hyvin pieni. Potentiaalisia ostajia vähentää myös se, koetaanko yrittäjyys mielekkääksi uravaihtoehdoksi ja
omat resurssit yritystoimintaan riittäviksi.
Likvidointi on prosessina hyvin selkeä ja säädelty. Se ei vaadi yrittäjiltä osaamista, vaan tietoa ja asiantuntijapalveluita on helposti saatavilla. Yrityksen omaisuuden realisointi tapahtuu selvitystilan kautta. Mielestäni on kuitenkin tärkeä
huomioida yritystoiminnan lopettamisen merkitys kansantaloudelle. Suuri osa
suomalaisista yrityksistä on pk-yrityksiä, joiden liiketoiminta on kannattavaa. Kannattavan liiketoiminnan jatkamiseen panostamalla voidaan saavuttaa isoja hyötyjä erityisesti yrittäjien keski-iän noustessa, vaikka yhden yrityksen toiminnan
päättymisen vaikutukset koko valtion talouteen ovat hyvin pienet.
Yritystoiminnan lopettaminen kokonaisuudessaan on mielestäni erittäin huono
vaihtoehto niin yrittäjien kuin koko toimialan kannalta. Yrittäjien taloudellinen tilanne riippuu yrityksen olemassa olevista varoista, koska tuottoja ei ole saatavissa. Myös henkiset vaikutukset tulee ottaa huomioon tilanteessa, jossa yrittäjätoiminta ja asiakassuhteet ovat jatkuneet pitkään. Pelkkä eläkkeelle siirtyminen
on itsessään suuri muutos, johon likvidointi saattaa tuoda lisänä vahvan epäonnistumisen tunteen. Toimialalta poistuu yritystoiminnan loppuessa iso määrä ammattiosaamista ja imagotappio voi vaikuttaa myös muihin toimijoihin, koska asiakkaat voivat saada väärän kuvan liiketoiminnan kannattavuudesta. Kaikki asiakkuudet eivät välttämättä tuota uusia asiakkuuksia toisille toimijoille vaan osa
asiakkaista voi päätyä esimerkiksi hoitamaan kasveja itse tai luopumaan niistä.
Olen koonnut kolme päävaihtoehtoa ja merkittävimmät niihin liittyvät kriittiset piirteet relevanssipuuksi kuvioon 8. Se selkiyttää luopumisprosessin eri vaiheita ja
on tarkoitettu selkiyttämään eri vaihtoehtojen prosessien vertailukelpoisuutta. Likvidointi on vaihtoehdoista yksinkertaisin, yrityskauppa prosessi voi edetä useita
eri relevanssipuun oksia. Relevanssipuuta ei voi käyttää eri vaihtoehtojen pohdintaan, vaan sen tarkoitus on kuvata niihin liittyviä prosesseja.
Ostajan löytäminen
ulkopuoliselle
Päätös yritystoiminnasta
Myyntihinnan
lunastussopimukset
Yhtiösopimuksen
Henkilöstöosto
Johtajuuden siirto
omaisuuden käsittely
Sukupolvenvaihdoshuojennus
Jatkajan
Relevanssipuuta on mahdollista hyödyntää myös luopumisvaihtoehdon valinnan
jälkeen. Tällöin kyseinen relevanssipuun oksa muodostaa kokonaan oman
puunsa ja sitä täydennetään ja tarkennetaan haluttuun laajuuteen asti. Yrittäjät
voivat tämän avulla järjestää luopumisprosessin päätösten poluksi. Näin voidaan
olennaisesti vaikuttaa luopumisprosessin onnistumiseen.
Arvokartoituksessa käyttämistäni väittämistä jokainen kuvaa yhtä Omistajanvaihdosbarometrin tuloksissa todettua yritystoiminnasta luopumisen ”kompastuskiveä”. Taulukossa 6 on yhdistetty kartoituksen väittämä ja siihen liittyvä kriittinen
luopumisprosessin osa.
Toivon, että yrityksen toiminta jatkuu omien arvojeni mukaisena.
Yrityksemme arvo on vaikea määrittää.
Ammattiylpeys ja arvot
Uskon, että yrityksen valmistelu luovuttamista varLuopumisen vaikeus
ten on minulle raskasta ja vaikeaa.
Haluan olla jatkossa aktiivisesti mukana yrityksen
Yritystoiminnasta luopumisen vaikutus kuluihini on Oma toimeentulo
minulle täysi arvoitus.
Haluan osallistua parhaani mukaan liiketoiminnan
edelleen siirtämiseen ja tietojeni jakamiseen.
Eläkkeelle jääminen tulee olemaan vaikeaa.
Minulle on tärkeää, että luopumisprosessi on selkeä ja ymmärrettävä.
Sopimukset ja lakiasiat ovat mielestäni vaikeita ja
monimutkaisia.
Osaamisen välittäminen edelleen
Prosessin helppous ja
Minua pelottaa muutoksesta johtuvat veroseuraaVerotus
mukset.
Taulukko 6 Kartoituslomakkeen osassa 1 väittämät ja niihin liittyvät luopumisprosessin osiot.
Seuraavaksi ryhmittelin edellä mainitut osiot kolmen päävaihtoehdon osalta
SWOT-taulukkoihin. Tässä ryhmittelyssä huomioin työn alussa käsittelemäni eri
vaihtoehtojen ominaisuuksia, case yrityksen toimialan ja yrityksen erityispiirteitä
ja tein ryhmittelyt niiden perusteella. Määritin kolmelle luopumisvaihtoehdolle
omat SWOT-taulukkonsa.
Henkilöstöoston SWOT on esitetty taulukossa 7. Sen osalta vahvuuksia olivat
ammattiylpeys ja arvot, luopumisen vaikeus ja oma osallistuminen. Tässä omistajanvaihdosmuodossa nykyisten yrittäjien arvojen edelleenvälittäminen on helpompaa kuin muissa vaihtoehdoissa ja he pääsevät vaikuttamaan jatkajan valintaan. Luopumisprosessissa nykyisillä yrittäjillä on suuri rooli ja toiminnan jatkaja
on hyvin motivoitunut. Näin ollen myös luopumisprosessi helpottuu. Arvonmäärityksen sijoitin tämän vaihtoehdon heikkoudeksi, koska tunteiden merkitys ja ostajan ja myyjän eriarvoinen asema korostuvat. Yhden ainoan ostajaehdokkaan
tilanteessa myyntihinta saattaa jäädä kilpailutettua myyntihintaa alemmalle tasolle.
Mahdollisuuksiksi listasin ne tekijät, jotka toteutuessaan hyödyttävät mielestäni
sekä liiketoiminnan myyjää että ostajaa. Molempien osapuolten aktiivinen osallistuminen prosessiin lisää sen helppoutta ja ymmärrettävyyttä. Yhdessä sovittu
ja toteutettu luopumisprosessi on myös hyvä mahdollisuus osaamisen edelleen
välittämiseen. Uhkina tässä vaihtoehdossa ovat mielestäni yrittäjien toimeentulon
turvaaminen ja verotus. Verotus vaatii tässä yrityskauppamuodossa korkeaa erityisosaamista ja se on huomioitava jo ennen varsinaisen kaupanteon tapahtumista. Myyjien toimeentulo voi olla uhattuna esimerkiksi ostajan rahoitusjärjestelyjen vuoksi, koska usein henkilöstöosto vaatii ulkopuolista rahoitusta.
prosessin helppous ja ymmärrettävyys
oma toimeentulo
Ulkopuolisen ostajan SWOT on tehty taulukossa 8. Arvonmääritys on pakollinen
ja sekä ostajan että myyjän edun mukainen osa yrityskauppaa, jossa ostajana
toimii ulkopuolinen taho. Ammattiylpeys ja arvot ja yrittäjien osallistuminen eivät
ole olennaisena osana tätä yrityskauppaprosessia. Ulkopuolisen ostajan tapauksessa yrityskaupan hoitamiseen tarvitaan usein ammattimaisen, ulkopuolisen toimijan palveluita ja siten myyjien osallistuminen pienenee huomattavasti. Proses-
sin monimutkaisuuden ja ulkopuolisen palveluntarjoajan yritystoiminnasta luopumisen vaikeutta ja siihen liittyvien tunteiden käsittelyä on vaikea yhdistää itse prosessiin.
Ulkopuoliselle ostajalle myytäessä voidaan yritys tai sen liiketoiminta kilpailuttaa
ja saada siitä mahdollisimman korkea hinta. Ulkopuolisen asiantuntijan käyttö tekee myyntiprosessista helpon myyjille. Mielestäni nämä kaksi ovat ulkopuoliselle
ostajalle myymisen mahdollisuuksia. Uhkina pidän verotusta, joka on erittäin vaikeaa erityisesti myyntiin liittyessä ja osaamisen välittämistä edelleen. Erityisesti
hiljaisen tiedon siirtämisen epäonnistuminen voi aiheuttaa merkittäviä riskejä yrityksen tulevaisuudelle.
Yritystoiminnan lopettamisen SWOT on koottu taulukkoon 9. Tämän vaihtoehdon
vahvuutena on arvonmääritys, joka kuuluu osaksi lakisääteistä selvitystilaa. Heikkouksiin luin tämän vaihtoehdon vaikutukset yrittäjiin tunnetasolla, koska ainakin
case-yrityksen tilanteessa tämä vaihtoehto tulee toteutumaan pakosta, jos muita
mahdollisuuksia ei ole. Yrityksen lopettamiseen liittyy epäonnistumisen tunne,
jonka vuoksi yrittäjän ammattiylpeys kärsii, luopumisen käsittelyyn tai siihen vaikuttamiseen on mahdollisuuksia hyvin vähän, jos lainkaan. Likvidoinnin prosessi
on lakisääteinen ja melko yksinkertainen, sama pätee verotukseen. Uhkina tässä
vaihtoehdossa on oma toimeentulo, koska yrityksen realisoinnin jälkeen siitä ei
ole tuloja ja mahdollinen likvidointiarvo on mahdollista myyntiarvoa pienempi.
Koko alaa uhkaa osaamisen välittämisen epäonnistuminen. Lopettavan yrittäjän
hiljaisen tiedon katoaminen on merkittävä menetys erityisesti pienellä, kokemuksen kautta hankittua ammattitaitoa vaativalla alalla.
Tein kolmesta kyselyn osassa 2 esiin tulleista ja niiden lisäksi likvidoinnista oman
SWOT-taulukon, johon kirjasin ainoastaan kyselyn osassa 1 esiin nousseet kriittiset osa-alueet, jotka case-yrityksen omistajat vastauksissaan korostivat: ammattiylpeys ja arvot, oma osallistuminen, oma toimeentulo ja prosessin helppous
ja ymmärrettävyys. Seuraavassa taulukossa on laskettu näiden kriittisten osaalueiden sijoittuminen SWOT-taulukkoon kunkin vaihtoehdon osalta.
Henkilöstöosto (2)
Henkilöstöosto (0)
Ulkopuolinen ostaja (0)
Ulkopuolinen ostaja (2)
Likvidointi (0)
Likvidointi (2)
Henkilöstöosto (1)
Likvidointi (1)
Taulukoiden 7-9 perusteella rakensin Exceliin työkalun, jolla käyttäjä pystyy
järjestämään
pääteemaa
tärkeysjärjestykseen. Kuvassa 1 on kuvaruutukopio työkalusta. Käyttäjä aloittaa
työkalun käytön kirjaamalla sarakkeeseen B jokaiselle kriittiselle osa-alueelle
”pisteet” siten että vähiten merkitsevälle riville hän merkitsee numeron 1,
tärkeimmälle 8 ja muille numeron niiden merkityksen mukaisesti. Excelin taakse
olen määritellyt kaavat, jotka pohjautuvat taulukoiden 7-9 SWOT-taulukoihin.
(henkilöstöosto,
ulkopuolinen ostaja, likvidointi) saaman sijoituksen jokaisessa SWOT-taulukon
lokerossa. Saman olen kuvannut taulukossa 10 käyttämällä ainoastaan
arvokartoituksen perusteella merkittävimpiä osa-alueita. Tässä Excel-työkalussa
käyttäjä voi vertailla kaikkien Omistajanvaihdosbarometrin tuloksien mukaisten
kriittisten osa-alueiden välillä esimerkiksi sitä, mikä vaihtoehdosta sisältää eniten
uhkia tai mahdollisuuksia.
Opinnäytetyöni case-yritys oli minulle entuudestaan hyvin tuttu ja läheinen. Halusin juuri siitä syystä pohtia yrittäjyydestä luopumista yleisemmällä tasolla ja selvittää tarkemmin kaikkia mahdollisia vaihtoehtoja. Näin pyrin varmistamaan sen,
että lopputuloksena syntyvä toimintaehdotus ja valintamatriisi olisi perusteltu ja
mahdollisimman objektiivinen. Pääasiallinen tavoitteeni oli kuitenkin tuottaa yksinomaan case-yritykseni omistajien tarpeisiin tarkoitettu tutkimus, joka keskittyy
juuri heidän yrityksensä. Omistajanvaihdos- tai yrittäjyydestä luopumisprosessi
on aina yksilöllinen ja ainutlaatuinen, esimerkiksi toimiala ja yritysmuoto vaikuttavat merkittävästi.
SWOT-analyysi ja rakentamani arvomatriisi antoi yrittäjille lopputulokseksi hyvin
paljon heidän aiempaa mielipidettään mukailevan tuloksen. Tämän perusteella
ryhdyin pohtimaan tarkemmin menetelmän yleispätevyyttä. Arvomatriisin ja
SWOT-analyysien perustana toimineen kyselylomakkeen teemat valitsin suoraan kansallisen omistajanvaihdosbarometrin mukaisesti. Barometrin otanta on
mielestäni riittävän laaja siihen, että kyselylomaketta voidaan käyttää muissakin
vastaavien tilanteiden analyyseissä lähtökohtana. Kyselylomakkeen yksinkertaisuus ja tuloksen esittäminen kvantitatiivisessa muodossa lisäävät käyttömahdollisuuksia toimialasta ja yritysmuodosta välittämättä.
SWOT-analysointi on mielestäni aina tehtävä tapauskohtaisesti ja yhdessä yrittäjien tai muiden asiantuntijoiden kanssa. Tässä vaiheessa korostuu esimerkiksi
toimialan tai yritystoiminnan luonteen vaikutus. Palveluyrityksen mahdollisuudet
ja uhat saattavat poiketa huomattavasti teollisuusyrityksen vastaavista. Vahvuuksien ja heikkouksien arvioiminen vaatii riittävää asiantuntijuutta ja analyyttistä tietoa juuri kohdeyrityksen toiminnasta. SWOT-analyysi on menetelmänä mielestäni
hyvin selkeä ja sen avulla analysoinnin syvyys voidaan valita tarpeen mukaan.
Opinnäytetyössäni käyttämää menetelmää voisi hyödyntää apuna muille yrittäjyydestä luopumista harkitseville yrittäjille. Omistajanvaihdosbarometriin perehtyminen auttaa yrittäjää ymmärtämään, ettei ole tilanteessa yksin. Kyselylomake
toimii nopeana ja kevyenä luopumisprosessin aloituksena. SWOT-analyysien kokoamisessa yrittäjä osallistuu itse prosessiin ja siten ymmärrys syvenee. Usea
eri lähde korosti hyvää suunnittelua ja prosessin ymmärrettävyyttä merkitystä onnistuneissa omistajanvaihdoksissa. Toivoisin menetelmäni madaltavan kynnystä
luopumisprosessin aloittamiselle ja antavan työkalun konkreettisten päätösten tekemiseen.
Tutkimustani voisi laajentaa tekemällä toimialakohtaisia tai liiketoimintatyyppiin
sidottuja SWOT-analyysimalleja. Kattavan, toimialakohtaisen arvomatriisiin voisi
sisällyttää kaikki yritystoiminnan jatkamisen tai päättymisen vaihtoehdot. Yrityskohtaisen käsittelyn merkitys on kuitenkin säilytettävä, jotta yrittäjät saadaan
osaksi prosessia. Tärkeintä on omasta mielestäni keskustelun aloittaminen, sekä
yleisellä tasolla että eläkeikää lähestyvien yrittäjien lähipiirissä.
Aloittavien yrittäjien ja pk-yritysten liiketoimintaosaamisen kehittämisohjelma (APAKE). 2011. Yritys myyntikuntoon. Viitattu 5.3.2015. http://www.ely-keskus.fi/documents/10191/45001/Yritys+myyntikuntoon_FI.pdf/5ba0287a-c389-4c3a-863e-70af82d8e5c3
Clegg, S.; Kornberger, M.M Pitsis, T. 2009. Managing & Organizations. Lontoo: SAGE Publications Ltd.
European Union. 2012. Facilitating Transfer of business. Viitattu 3.3.2015 http://ec.europa.eu/enterprise/policies/sme/regional-sme-policies/documents/no.3_transfer_of_business_en.pdf
Finlex. Osakeyhtiölaki 21.7.2006/624 https://www.finlex.fi/fi/laki/ajantasa/2006/20060624
Perintötasa/1940/19400378
lahjaverolaki
12.7.1940/378
https://www.finlex.fi/fi/laki/ajan-
Hiltunen, M.; Hänninen, J.; Ossa, J.; Pättiniemi, P.; Pötry, J.; Taisio, J.; Troberg, E. 2009. Henkilöomisteinen yritys. Tallinna: Tietosanoma.
Johtamisen käsikirjat Kauppalehti. Markkinoinnin johtaminen –käsikirja. Viitattu 29.1.2015
http://johtaminen.kauppalehti.fi.ezproxy.turkuamk.fi/book/markkinoinnin-johtaminen/budjetointija-tuloksellisuuden-mittaaminen/immateriaaliarvo-eli
Jormakka, R.; Koivusalo, K.; Lappalainen, J.; Niskanen, M. 2012. Laskentatoimi. Helsinki: Edita.
Järnefelt, N. 2011. Ikääntyneiden yrittäjyys on lisääntynyt. Viitattu 31.8.2014 http://www.stat.fi/artikkelit/2011/art_2011-12-12_001.html?s=0
Kallunki, J-P.; Niemelä, J. 2007. Uusi yrityksen arvonmääritys. Talentum.
Kananen, J. 2012. Kehittämistutkimus opinnäytetyönä. Jyväskylän Ammattikorkeakoulun Julkaisuja –sarja.
Kangas, E. 2012. Yrittäjäpolvenvaihdos–yrittäjän opas. Viitattu 19.11.2014 http://www.perheyritysasiantuntijat.fi/www/fi/asiantuntijakirjoitukset/EBOsivuittain.pdf
Kangas, E. ja Pättiniemi, P. 2000. Employee Buy Out –käsikirja. Viitattu 19.1.2015 http://www.sataosaajat.fi/Resources/EBO-ohjekirja2.pdf
Katajavirta M., Sorama K., Tall J., Varamäki E. Valtakunnallinen omistajanvaihdosbarometri
2012. Kopio Niini Finland Oy.
Katramo, M.; Lauriala, J.; Matinlauri, I.; Niemelä, J.; Svennas, K. & Wilkman, N. 2011. Yrityskauppa. Helsinki: WSOYpro Oy.
Kesti, M. 2010. Strateginen henkilöstötuottavuuden johtaminen. Helsinki: Talentum.
Kiviranta, R. 2010. Onnistu eri-ikäisten johtamisessa. Juva: Bookwell Oy.
Leppiniemi, J. 1999. Omaisuuden arvo. Helsinki: Kauppakaari.
Majavesi, M. 2010. Ennakointimenetelmiä. 8.4.2014 http://www.pilkahdus.fi/sites/default/files/51_ennakointimenetelmia.pdf
Metsä-Tokila, T. 2013. Luovat alat. Työ- ja elinkeinoministeriö.
Ossa, J. 2014. Sukupolvenvaihdos ja yritystoiminnan lopettaminen. Lakimiesliiton Kustannus.
Otala, L. 2008. Osaamispääoman johtamisesta kilpailuetu. Porvoo: WS Bookwell.
Puusa, A.; Reijonen, H. 2011. Aineeton pääoma organisaation voimavarana. EU: Unipress.
Rantanen, J. 2012. Arvonmääritys yrityskaupassa. Saarijärvi: Suomen Yrittäjien Sypoint Oy.
Siikarla, P. 2001. Onnistunut yrityskauppa ja sukupolvenvaihdos. Jyväskylä: Gummerus Kirjapaino Oy.
Ståhle, P.; Grönroos, M. 1999. Knowledge Management - tietopääoma yrityksen kilpailutekijänä.
Suomen Vihersisustajat ry 2014. Viitattu 19.11.2014 http://www.suomenvihersisustajat.fi/
Suomen Yrittäjät 2013. Yritystilastot. Viitattu 31.8.2014 http://www.yrittajat.fi/File/5732d042-a41b48ae-9bb1-302f9f852238/yrittajyystilasto2013.pdf
Särkkä, S.; Konttinen, L. & Sjöstedt, T. 2013. Luonnonlukutaito Luo liiketoimintaa vihreästä hyvinvoinnista. Helsinki: Erweko.
Tenhunen, L.; Werner, R. 2000. Yrityskaupan käsikirja. Jyväskylä: Gummerus Kirjapaino Oy.
Tilastokeskus. 2014. Suomen virallinen tilasto (SVT): Aloittaneet ja lopettaneet yritykset 2013.
Helsinki: Tilastokeskus Viitattu: 16.11.2014 http://tilastokeskus.fi/til/aly/2013/aly_2013_2014-1024_tie_001_fi.html
Varamäki, E.; Tall, J.; Sorama, K. & Katajavirta, M. Valtakunnallinen omistajanvaihdosbarometri
2012. Manner-Suomen ESR-ohjelma 2007–2013.
Verohallinto. Lahja. Viitattu 4.1.2015 http://www.vero.fi/fi-FI/Henkiloasiakkaat/Lahja
Verohallinto. Lahjan arvostaminen ja lahjaveron määrä. Viitattu 4.1.2015 http://www.vero.fi/fiFI/Henkiloasiakkaat/Lahja/Lahjan_arvostaminen_ja_lahjaveron_maara(9205)
Vihersisustus L&L Åback Oy 2014. Viitattu 19.11.2014 http://www.vihersisustus.net/
13.8.2014 13.8.2014
klo 7.44.43 klo 8.42.49
Yritystoiminnasta luopumisen vaikutus kuluihini on minulle täysi arvoitus.
Minua pelottaa muutoksesta johtuvat veroseuraamukset.
Uskon, että yrityksen valmistelu luovuttamista varten on
minulle raskasta ja vaikeaa.
Haluan osallistua parhaani mukaan liiketoiminnan edelleen siirtämiseen ja tietojeni jakamiseen.
OSA 2: Valitse omasta mielestäsi kolme (3) yrityksenne tilanteessa todennäköisintä
vaihtoehtoa. Valintojen järjestyksellä ei ole väliä.
Vastaaja 1:
-henkilöstöosto (työntekijät ostavat työpaikkansa/palkataan työntekijä, joka myöhemmin ostaa yrityksen)
-myynti ulkopuoliselle ostajalle
Vastaaja 2:
Piia-Marika Hannula Case: Café Farini Catering-palvelun tuotteistaminen yritysmarkkinoille
Kari Luostarinen Case: CM-Hiustalo Yrityksen arvonmääritys ja menestyksen mittaaminen ti- linpäätösanalyysin avulla
CASE-YRITYKSEN LIIKETOIMINNAN ANALYSOINTI BUSINESS MODEL Mari Lahdenperä
KYMENLAAKSON AMMATTIKORKEAKOULU Liiketoiminnan logistiikka Annileena Väkevä